Heavy Weight Champions Brandon VeraThat Kho Dingin Exercise A Tuahmi Aung La Nsang – Lai Holh News\nBy ronaldaung on June 8, 2019\nMiddle Weight taisawmh ( belt ) a ven khawh hnu in Light Heavyweigt taisamh ( belt ) veng tthan dingin Aung La Nsang nihcun tinhtuahnak ttha ttha a ngei tthan cang.\nMah Light Heavyweigt champions taisawmh (belt) vennak dinghi a ra laimi October 12,2019 ah Japan ram ah tuah a si lai i, Heavy Weight champion a sini Bradon Vera he an i phomh lai.\nKum (41) a si cangmi Heavy Weight champion Brandon Vera hi a sang pe 6′ 3″ a si i, a rihzaan hi (250)lb a si. MMA puai dihlak ahhin puai (24) aa phomh cang i, puai (16) teinak a hmuh. Puai (7) a sung ve cang.\nAung La Nsang tu hi cu a sang hi pe 6′ 1′ a si i a rihzaan hi (205)lb a rit ve. MMA puai dihlak ahhin puai (35) aa phomh ve cang i, puai (24) teinak a hmuh. Puai (10) a sung i, puai (1) ah an itluk. Knockout in minung (10) a tei khawh ve cang hna.\nA tuzong ah Aung La Nsang cu Bradon Vera he iphomh dingin biatak tein timhtuahnak a ngei cang. Coach tthattha nih an chimh, training an tuah i Light Heavyweight taisawmh (belt) veng dingin ready bak a si cang. Training a tuahnak a video a tanglei Link ahhin zohkhawh a si.\nVideo: Aung La Nsang training tuahnak\nSource: Aung La Nsang


Guwahati ah Lai Mino tliah a tong mi hna cu Mizoram Acozah nih a tawlrel cang lai – Chintanbo\nGuwahati ah Lai Mino tliah a tong mi hna cu Mizoram Acozah nih a tawlrel cang lai\nSeptember 14, 2021 admin CHINNEWS 0\nSeptember 12 ah Assam state, Guwahati ah Assam palek nih an tlaih mi Chin mi 26 hna kong he pehtlaihin Mizoram palek nih tha tein hlathlainak an tuah lai tiah theih a si. Mah an tlaih mi hna hi Assam palek nih an chim ningah India mi le sa si nak document lem hman in Delhi ah Bible siangin kai a tim mi an si tiah an chim.\nHi hna kong he pehtlaihin Mizoram Police, IGP (headquarters), John Neihlaia (IPS) nih; an tlaih mi hna le an ca an i put mi kong ah Assam palek sin ah phungning tein ca kan kuat cang hna. Mah lawngah upadi ningin rian kan tuan khawh lai tiah PTI news sin ah a chim.\nChin mi an tlaih mi hna hi Assam palek nih thawng an theih ningin Guwahati, Muana run an i thumhnak ah an tlaih mi hna a si i, nu 10, pa 16 an si tiah theih a si.\nMagway Khua USDP Zung Hmai Ah Bomb A Puak I Hngakchia Pakhat Thi. Magway khua USDP zung hmai ah September 14 zing suimilam 8:00 hrawng ahkhan bomb a puak i kum 5 tluk a simi hngakchia pakhat a thi i pakhat hliam a tuar tiah theih asi.\nMagway – Minbo tlawnkalnak hlei in ralhrang nih lam an kham i chekhlat nak an tuah cuahmah pin ah Magway khuachung ah rakhrang mawtaw an khat nih khua an hel tiah a chim chih. Crd; The Chin Post\nZaw Min Tun nih UN Assembly dih in nawlngai lo ruang ah tlaih a tong mi hna cu biachahnak kan tuah lai tiah a chim\nDohthlennak a dih hnu ah, Kawlram(Burma) map ai cheu lai maw?


SiaHerh Nak He Zei Tluk In Dah KutTtawl Hi A BiaPit – The Chinlung Post\nZeitluk in dah kuttawl a biapit? Kut i tawl cu mah le mah i ven lawng si lo midang kan ven hna zong a si. Kan mit nih a hmuh khawh lomi zawtnak rungrul pawl hi kan kut in tam deuh cu a ra tiah siibawi thiamsang hna nih an chim.\nThil pakhatkhat kan tonghthamnak in maw siloah mi zaw mi dam lo hna kan tongh sual hna tikah an zawtnak cu kan kut cungah a kai kho an ti. Mit nih a hmuh khawh lomi virus pawl zong hi kut in a ra i mi pakhat le pakhat zawtnak kan i chawnh tawnmi zong hi kut in a tam bik cu a si an ti.\nTutan Coronavirus zawtnak a chuah hnu lawngah mi tam deuh cu kut aa tawlmi kan tam.Kut kan i tawl tikah a tlawmbik 20 second tal i tawl ding a si. Cun ti sawh lawng hmanh si loin satpiat he tha tein i tawl a herh, kan kut zung kar pawl siseh, kan kut zapei a hnu a hmai he tha tein hmoih dih a hau. Cu hnu ah tha tein i hnawh than le ro ter zong a herh.\nI tawl i a cin bupi um zong a tha lo.Cun a herh lo ah mit le hnar, kaa ti bantuk i tongh hi tih a nung tuk an ti. Ngakchia hrimhrim cu biatak in kilven an herh. Kut in zawtnak phunphun i chawnh khawh a si ti hi philh lo ding si. Laimi cu kut rawl ei a uarmi kan si fawn tikah mi zei kan si zong ah kut thiang te i tawl cu kan damnak le kan him nak a si caah kan rian ah i chiah cio u sih.\nCrd, Sia herh nak he


ZEI DAH A KAN HAUH\nAtulio thilcang hi ruah tik ah caan hnudung kan phanh bia maw a si, Pathian i a kan tthih nak dah a si hnga ti hi krifami nih ruah lo awk a ttha lo. Caan hnudung si dawh a sinak cu, caan hnudung hmelchunh Bawi Zisuh i a chim mi ah hmun kip ah rai a tlung lai e a ti (Luka 21:11 ah).\nSihmanhsehlaw Luka 21 i a chim mi cu Mi Fapa rat tthan lai nak caan kong a si. Cu cu kan phaan rih lai lo. Mah hlan i a cang hmasa ding a um rih. Mi Fapa rat tthan caan cu atang thilsuai i point C zawn hi a si. Atu cu B hmanh kan phaan rih lo (line AB cung ah kan um).\nPathian i a kan tlerh nak tu si dawh a si. amah lei ah vawlei mi kan imer nakhnga le thluachuah a kan pek nakhnga. 2 Chanrelnak 7:13 ah;\nVan cu ka phih hna i ruah a um lo tikah siseh, khaubawk hna cu vawlei ei awkah nawl ka pek hna tikah siseh, ka mi hna lakah rai ka tlunter tikah siseh, ...\nMah phun thum cu atu a tlung:\n1. Khua a kheeng i ram a kaang\n2. Puulrai a tlung\n3. Khaubawk an keuh\nAustralia rampi a kangh i an phalh khawh lo, saram vialte khamh tu ngei lo i an thih, atu tiang hmanh a mit dih rih lo, hi vawlei tuanbia ah ttial awk tlak pa khat a si. Mei kaang hi ruahpi tal nih a phalh tawn, nain Australia kaangmei a phalh tu ah ruah a sur lo. Khua a kheeng cia.\nVawleicung pumpaluk ah rai an tlung. Damh khawh lo mi zong an si. AIDS a luar i mi tam an thi. A dai rih lo. Thithlum zawtnak (diabetes) a luar hoi i vawleicung pumpaluk ah kaang mei bang a vaak. Khensar nih a tam. Kanhnulei ah Ebola rai Africa ah a tlung i minung tam an puul. Atu ah Covid-19 puulrai a tlung.\nExodus 10 chung i a lang mi khaubawk ruun bantuk kha an tho tthan hnek. Atu hi Africa ram Somalia, Ethiopia le Kenya ah khaubawk an keuh ciammam i, coronavirus ruang ah mithiam kal kho hna hlah kaw, kham khawh an ti lo. Van in chaklei ram ah an kai lai i atutan Lanhtaak Kuut ah hin thlairawl vialte an ei dih lai (anmah khing zat cio ni khat ah rawl an ei khawh). Ni khat ah minung 35,000 ei an ei khawh lai an ti. Israel ram cu an ei lai lo. Middle East in Pakistan tiang an phaan lai. Tuluk nih compei 100,000 Pakistan ah a thlah lai i, mah nih cun heh tiah an cuk hna lai. Compei pa khat nih ni khat ah khaubawk 200 an cuk khawh an ti (an test cang i). 1987-1989 kum ah khan khaubawk cu an rak hrang cang i Ethiopia le Sudan hrawng ah mangttaam a rak tlung cang. Kum 30 a rauh ah atu a tlung hnek tthan. Akeel ah, East Africa cu ram caar an si i khaubawk keuh tawn nak zong a si lo. Nain, khua i kil lo kan ti cu, cyclone a hraang ciammam i (aa nolh i) ram caar cu a hnawng i khaubawk cu an keuh.\n2 Chanrelnak 7:13 i aa ttial mi vialte an tlung dih.\nSihmanhsehlaw, Pathian lila nih a tining (remedy) a kan pek cia. Zeitin tiah;\n14ka min in kawhmi ka mi hna nih an lung an ṭhumh i thla an cam i ka hmai an kawl i an lam ṭhalo in an i mer ahcun, van khin ka run theih lai i an sualnak cu ka ngaihthiam hna lai i an ram cu ka damter lai.\nAn thlacam ka ngaih hrimhrim lai e tiah bia a kan kamh rih:\n15Cun hi hmun i thla an cammi cu ka mit nih a hmuh lai i ka hna nih a theih lai.\nZei ko dah kan sual thar?\n1. Human Rights In Pathian Phung Kan Buar\nKan nuhrin vo e kan ti i, Pathian duh mi idawt, ingaihthiam, i-iin, le irem leipang nemmam si ti lo in vo kan khoih--"kei tah, kei tah" ti lawngte. Nu nih Baibal bia a si mi vale tang i dor lei ruat ti lo in kan tinvo kan ting lo e an ti. Miphun hme nih kannih e kannih e an rak ti, cozahpi do in. Rev. Hniar Ceu phungchim an cawn tawn bang, "Kamah kamah ti hna" ti lawngte. Human rights nih zatlang nunnem le remrual a hrawh cuahmah.\n2. Social Justice Nih Zatlang Nun Keel A Hrawh\nPa le pa zong iduh, nu le nu zong ium a si. Pa zong va an ngei. Nu zong sibawi thiamnak in pa ah an iser, pa zong nu ah. “Kap hnih haar” an um i, minung pa thum zong an ium. Dawhcah lo khuasak a tam tuk. Achap ah Sehtan i fimzernak a pek mi hna ("mifim") nih social justice a hau e an ti i dawhcahlo khuasak zong cu an humzual.\n3. Thiamnak Nih Pathian A Zuamcawh\nTuchan hi biology chan a si an ti i, genetics lei ah tawngh lo an tawng tuk. Cloning in thilnung zei poh copy an timh, minung tiang in. Minung ser ngaingai cu Pathian nih a phihkham hna, nain stem cells hmang in minung pumsa ser an izuam hoi (ruh corhter tehna). Genetically Modified Organisms an ti i Pathian kutneh lo deuh in thil an ser hna (tc. theithu thornak an laak i thlum lakin an ser). Zei gene poh an cawh ko hna--khazianchinti le maheh zong an cawh ko lai. Pathian kutneh a hmun ti lo.\n4. Nun A Sual\nPathian nih minung hmasa bik cu pawngkam zohkhenh rian a pek. Si lo in kannih cu serthil raal kan si. Hlawhlaan tehna hi cu "the oldest profession" an ti i hlanliopi hmanh ah an rak um cang. Atu cu thlachiat ruah lo, pamhhaih (abuse), chaw ruah i thiltthalo zuar, tehna a tam tuk. Zaang tthawng nih zaang du pamh, ngakchia pamh, saram pamh, thilnung pamh, sattil zaangfah ngeih lo, a tam tuk. Khua hna kan tla hin lai lo.\n5. "Politically Correct"\n"I don't care" ti rumro itlaih i mah nawl khuasak a tam tuk. Pathian zumh lo, a bia zei ah rel lo, mah lung rinh in kan um. Duh mi poh tuah, nun thurhnawm, a tam tuk. Politically correct ti i thiltthalo zong soi hlah u law, nanmah um te khan um ko u law ti. Thil hmaan lo zong doh ngam lo, chim zong chimrel ngam lo, in vawlei phung nih a kan tuah. Fale nih nulepa taza cuai, thong thlak, tehna a um. Fale nunchimh zong ral a chia. Pathian fial mi zulh ngam zong a ti lo.\nMah vialte a luarter tu hi mithiam le “mifim” (mi holhkho pawl) an si. Pathian mithmai a zoh lo mi hna sin ah fimthiamnak le thiltikhawhnak le nawlngeihnak a um ca’h a si. Pathian a ttihzah lo mi minung pa khat kut ah nawlngeihnak, fimnak, asiloah thiltikhawhnak a phanh ah zeitluk in dah leicungpum nih a tuarh ti cu Hitler kong khan a lang ko.\nMah cu kan kil kho lai maw? Krifami nih zei dah kan tuah khawh?


NLD Party Nih Zophei Bawipa Tlang An Hlen Hna – The Chinlung Post\nOctober 26, 2020 admin Health 0\nNLD party nih Zophei Bawipatlang An hlen HnaChin ramkulh NLD party nih Zophei Bawipatlang fak tukin an hlen hna. An rak hlenmi hna cu 1990 election lio khan an rak hlen diam cang hna. Chinram NLD lutlai cu Zeiphai Khuami Pu Zo Bawi a si.\nDr Hmuh Thang ,Dr Hmuh Thang cu Zophei Bawipatlang chungum Congthia khuami a si. Thantlang Sizung ah sibawi a rak tuan lio ah Thantlang peng NLD party nih 1990 election lio ah NLD in MP cuh ding an rak fial. Sibawi rian chuahtak dingah Yangon a kal. A kir hnu ah NLD nih kan in duh than lo an ti. NLD nih an rak hlen hmasa bikmi a si.\nMP Ni Sui Lian cu Zophei Bawipatlang chungum Leitak khuami a si. 2015 ah Thantlang peng NLD in MP a tlingmi a si. 2020 Thantlang peng NLD nih MP cadidate minung 5 an langter mi ah a telmi a si. Leitak le Hmawngtlang buainak ruangah Hmawngtlang nih ( 2015 lio USDP mee pe dihtu an si) NLD party sin ah Ni Sui Lian report an tuah.\nZo Bawi le Chin Pyine NLD upa nih caantha ah an i lak caah na tapa le CNF a bawmtu an si caah tiah Zeiphai khuami Pu Sui Khar Lian cu Ni Sui Lian hmun ah an luh ter than. NLD nih CNF an rem lo timi a fiang.Pu Sui Thio nupi cu Zophei Bawipatlang chungum Leitak khuami a si. Pu Sui Thio cu 2015 ah Hakha peng NLD in MP a tlingmi pa a si. 2020 Hakha peng NLD MP candidate in a min an rak langhter ciami a si.\nA nupi Leitak a si ruangah NLD nih Sui Thio ai ah Senthang peng Pu Lian Ceu luh dingah an fial than.Zeiphai khuami Pu Zo Bawi nih Zeiphai nih Chin State kan uk lai tiah a chim. Pu Zo Bawi le NLD party EC pawl cu anmah nih an fial chukcho khomi lawng NLD party in MP an cuh ter hna.\nMah caah Zophei Bawipatlang minung nih NLD nih an in hlen zungzal mi hna zong nan i fian ngai a hau cang. NLD nih an in tuahto mi hna zong nan fian ngai a hau cang.Dr Hmuh Thang an rak hlen lio cun nan lung a rak fak tuk ko nain nan philh diam cang. Atu Ni Sui Lian le Sui Thio an phuah mi hna zong nan lungfak ko lai nain 2025 election hrawngah cun nan philh diam hawi te lai.\nCrd: Mai Dawt Chin Sung\nHALKHA KHUA NGEIHCHIA ASI NING HI VUN ZOH HMANH: DR AUNG MYINT THANG


Kawl Ralhrang Dantatnak Ding Burma Act 2021, America Lower House Nih Afehter - TIMES OF CHIN NEWS\nPosted By: thawngthawng April 7, 2022\nKawl ralhrang dantatnak dingah USA nih aa zuam lengmang mi Burma Act 2021 tiah auhmi phunghram cu; USA LOWER HOUSE nih April ni 6 ah a fehter. Mah phunghram fehter asi caah ralhrang nih uknak an lak hnu ah hruhru hranghrang in minung a thong leng thihnak,nuhrin covo an buarnak hna kongah ttuanvo lak khawhnak lam an si hna tiah USA Lower house in ramdang lei pehtlai tu komiti haotu Gregory W.Meeks nih thanhnak a tuah hi si.\nMah pinah zalennak hmu dingin acawlcang mi kawlram mipi hna he tiah umtti le ttuantti khawhnak lam asi caah lawmhnak chimcawk lo a um tiah Mr. Meeks nih achimchap. Burma Bill fehternak kan tuah mi kongah Global Witness phu hna zong nih lawmhbia an chim i,\nUpper house nih mah Bill hi fehternak tuah dingah kan in forhfial ko hna tiah Mr. Meeks nih apeh chap. Mah phunghram Burma Unified through Rigorous Military Accountability Act of 2021″ lole Burama Act of 2021 ti zongah auh asi i, mah phunghram hi hluttaw pahnih ningin fehter i, US president nih min athut ahcun uknak la tu ralhrang pawl abawmchan tu minung,miphu hna hi phihkhar le dantatnak hna tuah si lai i,\nralhrang nih mipi cungah sual an tuahnak vialte dantat khawhnak lam ahun um te ding khi asi. Mah lengah kawlram innpa Thailand le Bangladesh ram hna kaltlang in kawlram harsa mi hna bawmhchanhnak lam hna ahun um ding a si. UNO nih kawl ralhrang cungah fak ngai in dantatnak tuah dingah USA cozah nih namchih nak lam ahun um te hnga.\nKawlram miphun fa deuh hna pawl cungah sual an tuahmi le aphu phu in thahnak an tuahmi hna,Tlangcung miphun le Rohingya kongah US cozah nih kherhlai in riantuannak lam ahun um te hngami lam a si tiah My. Meeks nih alanghter.\nNote: Lower House nih afehr cang i, Upper House nih fehter hau rih,an pahnih in fehter asi hnu lawngah US president nih min athut lai i, mah Bill hi atlamtling mi Bill asite lai.Upper House nih No a ti ahcun tu Lower House nih afehter mi hi santlai si lem lai lo. Crd: William


A poi ngai ngai. Kan Kawlram ah sifahnak rungrul a lut – Mizo World News\nA poi ngai ngai. Kan Kawlram ah sifahnak rungrul a lut\nMyanmar ah phungning tein Casino hun an timh.( Casino timi cu a theih lomi kan um sual ah, game a phun phun phaisa in celh nak asi). Cu Casino ahcun riantuan dingin Thailand minung pawl tam taktak kal an i tim tiah theih asi.\nKan theih cio bantuk in ramdang ahcun phungning tein Casino hi on asi. Cu bantuk Kan Kawlram zong Cozah theihpi nak he an on ve lai. Riantuan tu ding ahhin a thiam deuhmi, a rak ttuan cangmi Thailand nungak pawl minung tam ngai ttuan dingin an i tim.\nKan Kawlram chungah Casino on nak ding cu Mandalay Division, Tanintharyi Region, Kayin State le Mon State hna ah an si. Hi Casino riantuan ahhin ram chung minung zong cei lak an lak hna lai.\nBiachap: Hi bantuk Casino/ Game ruangah kukdok in a vakmi minung hi rel cawk an si ti loh. Cu caah kei nih cun Sifahnak rungrul tiin a tlangpi ka taar. A cheu nih cun a ting le tawng zongin an miak ko nain mi tam deuh cu sungh asi ko. Sungh lo a ngah loh, a ruang cu Game ngeitu nih miak ding hrimhrim in a tuahmi si. Cu caah hi bantuk hi Chinram zongah a um te lai loh ti khawh asi loh, mirum pakhat khat nih tuah/ on a timh ahcun Chin miphun asimi poh nih doh ding asi lai. Hi bantuk Game nih a suai cangmi hna cu a hruh bakin an hrutmi zong an um.\nTaang 10 cawnglio mi nute hri in ai awk\nBuddhist pa nih an pathian taza a cuai\nINDIA PRESIDENT LEH MYANMAR STATE COUNSELLOR AUNG SAN SUH KYI\nNun ka zuam ti loh, motor pawl rak ka rial uh tiin pakhat pakhat a au


Buaibainak Hrial Awkah A Kan Bawmh—Velhle Dawtnak, Ziaza Rawhralnak le Zu nih Lemnak\nBaibal cu Pathian thiang thlarau lamhruainak thawngin ṭialmi a si caah “biatak cawnpiaknak caah le palhnak cawnpiaknak alnak caah le palhmi remhnak caah . . . a ṭhahnemmi a si.” (2 Timote 3:16) Mah cu a hmaan maw? Thil sining a chiat tuk hlanah an tonmi buaibainak hrial khawh awkah Baibal ruahnak cheuhnak nih a bawmhmi hna kong kha zohhmanh u sih.\nZU TAM TUK DINNAK\nA hmasa capar ah langhtermi Delphine cu a lungretheihnak ruangah zu tampi a hung ding. Baibal nih zu tlawmpal din cu sual a phaw lo nain “zuri hna he i kom hlah” tiah a ti. (Phungthlukbia 23:20) Zu tam tuk din ruangah ngandamnak a hnorsuan, chungkhar a ṭhencheuter i kum fatin mi nuai tampi cu thih cu loin an thi. Baibal ruahnak cheuhnak zulhnak thawngin cu bantuk buaibainak hna kha hrial khawh a si.\nDelphine nih cutin a rak tuah. Hitin a chim: “Zu nih ka lungre theihnak kha a hlo kho hlei lo. Filipi 4:6, 7, ah ‘zeithil kong hmanhah lungrethei in um hlah u. Thla nan camnak ah Bawipa cu nan herhmi kha hal u’ timi ruahnak cheuhnak kha ka zulh. Zan kaa hngilh khawh lo caan ah khua ka ruat i ka lungre a theih tikah Jehovah sinah thla ka cam. Ka thinhunnak, ka lungfahnak, ka lungdonghnak ti bantuk ka intuarnak vialte kha Jehovah sinah ka phuan i a ṭhami lungput ngeih awkah ka bawm tiah ka nawl. Khua a hun dei tikah mah ka lungretheihnak vialte kha ka ruat ṭhan ti lo. Ka ngeih lomi kha si loin ka ngeihmi tu ah lungthin ka hun pek. Zu kha zeitikhmanh ah ka ding ṭhan ti lo. Atu cu lungdaihnak ka hmu cang i mah hi sungh ka duh lo.”\nZiaza rawhralnak ruangah lungretheihnak a tongmi an tampi. Asinain Baibal phunglam nih ziaza rawhralnaklei a kalpi khotu velhle dawtnak langhternak, a thurhnawmmi hmanthlak zohnak ti bantuk hrial awkah a kan bawmh khawh. Samuel timi mino pakhat nih hitin a ti: “Velhle dawtnak langhter cu a fawi tuk. Keimahlei in cun ka duh lo nain amahlei in duhnak a langhter caah velhle dawtnak ka langhter ve.” Samuel nih velhle dawtnak a langhter ti lo hnu hmanhah a langhter tiin a min a chuak. Cucaah a hnuah cun hramhram in velhle dawtnak a langhter. Asinain mah nih hnahnawhnak a pek. Samuel nih “cutin tuah cu mahzawn lawng i ruah a si caah ṭih a nung tuk” tiah a ti.\nSamuel nih jw.org website i mino caah taarmi capar pakhat kha a rel. Phungthlukbia 20:11 chung i “ngakchia hmanh nih a tuahmi a ṭhat le a din kha a tuahnak in amah lila nih a langhter ko” timi kong kha a ruah. Mah nih zeitindah a bawmh? Samuel nih velhle dawtnak langhter cu a ṭha lo ti kha a hun hngalh. Hitin a ti: “Velhle dawtnak a langhtermi mino pakhat cu innchunghawi ṭha a si kho lo ti kha ka hun hngalh. Nudang sinah velhle dawtnak ka langhtermi kha ka innchunghawi a si dingmi nih a hmuh tikah zeitindah a um lai ti kha ka ruat. Mah nih cu bantuk zia ṭih a nunning kha a ka hngalhter. Velhle dawtnak langhter cu a fawi tuk ko nain a hmaanmi tuahserhnak a si lo.” Atu ah Samuel cu aa thleng cang. Velhle dawtnak a langhter ti lo caah ziaza rawhralnak kha a hrial khawh.\nAntonio cu ziaza rawhral dingin a fawi deuhmi sining ah a um: Mah cu a thurhnawmmi hmanthlak zoh nih a lem caah a si. A duhmi nu he an i um ko nain mah a zia kha a thlau kho lo. 1 Peter 5:8 i “fim hring tein um u, ralring tein um u! Nan ral Khuachia cu, seh awk kawl ah, chiandeih bangin a vak cuahmah ko” timi bia ruahnak nih a ka bawmh tiah a ti. Antonio nih hitin a ti: “A thurhnawmmi hmanthlak cu a kakip ah zoh khawh a si i mah hmanthlak cu lungthin chungah a caam kho. Lemsoinak aa thawknak kha ruah awkah mah Baibal caang nih a ka bawmh. A thurhnawmmi hmanthlak cu Khuachia sinin a rami a si ti kha ka hngalh colh. Ka ruahnak, ka thinlung le ka innchungkhar a hnorsuangmi thil hna doh khawh awkah ‘fim hring te le ralring tein’ um awkah Jehovah lawng nih a ka bawmh khawh ti kha atu cu ka hngalh cang.” Antonio nih a herhmi bawmhnak kha a hmuh caah a ṭhalomi a zia kha a hlawt khawh. Mah nakin a chia deuhmi thil sining hmanh kha a hrial khawh.\nBaibal ruahnak cheuhnak nih a nganmi buaibainak hna hrial awkah a kan bawmh khawh ti cu a fiang ko. Asinain a hram aa sih cangmi buaibainak hna tah zeitin? Cu bantuk buaibainak hna tawnghtham khawh awkah Baibal nih a kan bawmh khawhning kha zohhmanh u sih.\nBaibal ruahnak cheuhnak nih buaibainak cheukhat kha hrial awkah a kan bawmh khawh\nBuaibainak Hrial Awkah A Kan Bawmh


Tu lio cu US le China kar a buai ngai. A linsa chin lengmang zum ning bantuk in China cu a thawng chin lengmang caah US zong nih duh poah in China cu dantatnak a tuah ngam ti lo. President Joe Biden nih Primetime interviews a tuahnak ah, China nih Taiwan a tuk ahcun,\nUS nih Taiwan a bawm lai ti fiangtein a chimnak ka rak tial cang kha. Mah bantuk in President Joe biden nih a chim hnuah,\nChina nih US president bia chim mi cu a vun lehcawlh i, US President nih Taiwan ka bawm lai tiah a chim mi hi China nih kan duh lo,\nUS hi a tuah lo ding mi thil kongah i thlak ti hla seh. Ramdang thil kongah i thlak lo in um i tim seh tiin US cu buainak chuahpi tu ah a puh than Antony Blinken nih a chim mi ahcun, UN rian tuan ning kongah, Taiwan nih tuah ding mi (role Play) a her tuk mi a ngei tiah a chim mi zong\nChina’s Taiwan Affairs hotu Ma Xiaoguang nih lehnak a tuah cawlh i “China pakhat lawng a um, Taiwan ram nih zeihman tuah ding mi a ngei lo”\ntiin Taiwan cu daihtein um ding le Taiwan hi China ram a si ti cohlan ding in a tlerh cawlh. Taiwan President Tsai-Ing wen zong nih bia a vun chim ve i,\nPresident JOe Biden nih Taiwan kan bawmh lai tiah a chim mi kongah lunglawmnak tampi kan ngei i, Cun UN heh rian tuan ti ding ready kan si peng tiin a chim. “Beijing nih Taiwan cu a tlerh peng zong ah zeihman tihnak kan ngei lo, China kut tangah zeitik hman ah kan um bal lai lo, Taiwan mipi nih\nzalawngnak kan ngei bantuk in mah le tin i ven ding in right kan ngei i Taiwan hi zoh sawhsawh ding kan si lo tiin a chim chap.\nUS Defense Secy Lloyd Austin nih NATO’s Minister meetingah, US nih a hawikom a si mi ram cu dirpi i ven hi kan rian a si ti a chim i, China-nih Taiwan a tuk ah cun kan bawm lai ti fiangtein a chim lo.\nTrump President a rak si lio ah China kha tuk a tim i, voihnih tiang tuk an tim, natein adviser pawl nih tuk lo ding in an ti caah a tuk lonak ruang kha a si. US Secy of State Antony Blinken nih, US nih China a hmuh ning cu a a hlan bantuk in a si ko,\nChina cungah kan lungput a thleng lo a hlan bantuk a si peng tiin a chim. Cun, US nih Taiwan a hmuh ning zong a thleng lo i, ahlan bantuk a si peng tiin a chim.\nWhite House Press Secy Jen Psaki nih a chim ning ahcun, President Biden nih Taiwan kan bawmh lai tiah a chim mi kongah, China- nih a duh lo mi cu, “US policy a thleng bal lo, a khat peng” tiinPresident Joe Biden a vun dirkamnak a vun chim ve. Cre-CT. Lalrinawma\nBe the first to comment on "China nih lehnak a tuah bak ve cang. Joe Biden Presiden thawng a si maw?"


Asean Lungtlinnak Phun 5 A Zul Lomi Min Aung Hlaing Meeting Kai Hlah Seh - chinland media\nAsean lungtlinnak phun 5 Min Aung Hlaing nih a zulh lo ahcun Asean meeting ah kai hlah seh tiah Singapore vuanci nih a chim.\nRalhrang hruaitu Min Aung Hlaing kong ah Asean lak Cambidian hi a lung ai rual lomi a si. Cambidian hi tukum Asean Chairman a tuan lio a si caah Cambodian ah Asean meeting tuah ding ah Min Aung Hlaing cu Cambidian Prime Minister Hun Sen nih a sawm i meeting a kai ding a si.\nA sinain Cambodian ah tuah ding mi Asean meeting cu ruah lo piin an let. Zeitik ah an tuah te lai hmanh a fiang lo. Cheukhat nihcun Min Aung Hlaing ruang ah a si lai tiah an ruah.\nSingapore Prime Minister le Cambodian Prime Miniter cu online in biaruahnak an ngei i Min Aung Hlaing an i ceih hi a si. Hun Sen nihcun Kawlram hi Asean meeting ah a kai ve awk a si ko ti kha a dirpi mi a si.\nCambodian Prime Minister Hun Sen cu kan hnu ah khan Kawlram ah a rak tlawng i Min Aung Hlaing le ralhrang hruaitu pawl he zong ton biaruahnak an ngei. Cu lio ahcun Kawlram mipi hna nih Hun Sen cu ralhrang thazang petu na si tiah an rak ti i fak piin an rak doh. Online in siseh sandah piahnak in siseh fak piin rak doh a si.\nCu hnu ah Malaysia vuanci le Indonesia vuanci zong nih Hun Sen cu an mawh chiat. Asean lungtlinnak phun 5 a zul lomi Min Aung Hlaing cu va ton ding a si lo. Va ton ding zong ah Asean upa hna sinah ruahnak zong hal hmasa ding a si tiah an ti.\nRalhrang hruaitu Min Aung Hlaing cu Asean nih voihnih meeting an bar cang. Asean le UE meeting zong ah an rak bar cang. Asean ram hna zong nih an rem ti lo. Fak piin an doh hna cang.


Biden Nih Presidential Nawlngeihnak Ni 100 Chung Zulh Ding Nawl A Chuah Nain Anmah Chungkhar Nih An Buar Colh – Chin World News Evening\nBiden Nih Presidential Nawlngeihnak Ni 100 Chung Zulh Ding Nawl A Chuah Nain Anmah Chungkhar Nih An Buar Colh\nJanuary 22, 2021 January 22, 2021 Salai Van World News\nJoe Biden Nunnak Nih An Langhter Tiah Ka Ruahmi Tete: Joe Biden nih presidential nawlngeihnak in ni 100 chung US Federal hmun, inn le zung poah ah mask khuh ding tiah min a thut. A rauh hlanah an chungkhar in an buar colh. Lincoln Memorial ah an kal i bia zong a chim. Amah zong a hmai aa khuh lo; atu le fa le pawl zong an i khuh lo. Presidential inauguration lioah a chimmi zong amah lila nih a kalh colh. Zeitin dah a chim? (We have to “lead not merely by the example of our power but by the power of our example” a ti.\nLai holh in cun “zohchun awktlak kan sinak hi kan nawlngeihnak memmen in langhter loin zeitluk in dah zohchun awktlak hmual a thawn ti tu in kan hruai hna ding a si” a ti. Politician pawl hrokhrol tawnnak cu “ka tuah bantukin tush hlah ka chim bantukin tuah” ti bis kha a chuak theo tawn. A chim cu an thiam ngai. Biden zong cu a experience cu kukar in voi zeizat phit zong ah a hmin kho ti lo ding tluk in a tam cang. A sining ka theih deuhdeuh in ka zumh loning a fak chin lengmang.\nBiden kong theimi nih an chim tawnmi cu “Biden always likes to play a tough guy” an ti. Thawn aa cuh lengmang. Mipi hmaiah thawn aa cuh; mithmai hmuh aa zuam an ti. Thil pathum an lakmi hna cu: 1) US tuanbia ah Vote fir bu thawng bik a dirhtu kan si tiah a phuan. Cheukhat nih cun a chim sualmi a si an ti. Asinain Biden cu a zia te a si. Tough guy play a duh caah a si an ti.\n2) Kan hrokhrolnak a lang cang lai hi teh tiah a vice president sinak nawlngeihnak hmang le Obama min hmang in Ukrainian biaceihtu bawi rian a phuahternak kong cu mipi hmai bak ah a phuan. Zeitluk in dah ka huaisen ti kha mipi nih ka thei hna seh ti a duh ca le tough guy si a duh caah a si an ti than.\n3) Fir le hrokhrol bu cun president ah an thutter i, cu hlan president dang hna cu an ni khatnak ah president nawlngeihnak in nawl hi voikhat pin an chuah lo. Biden cu a ni khatnak bak ah nawlngeihnak minthutnak a tuahmi hns hi 17 an si. A cabuai cu cauk nih a tlunh bak in a tlunh.\nPresident thing Trump nehnang lianlian vialte let than dih a timh. Trump nih a ti tawnmi cu “zeidah ka tuah ti a hliahcang zong a thei lomi a si” a ti. A letmi pawl nih US pi a harsatter ngai te lai tiah an zumh. GOP hruaitu Mitch McConnell nih cun “a ni khatnak ah step lian pipi ping ah a kal pi colh hna” tiah a soisel len ve. Mitch hi laikeng zawng thlen in aa thleng vemi a si. Cu hlan ah cun Trump a tanh ngai, zeicatiah election cuh ding a ngei. Trump bawmhnak in a tling thanmi a si.\nAsinain Trump sinah herhmi a ngeih ti lo hnu cun Trump a mer takmi a si. Media nih Biden teinak an phuan ah khan Mitch nih a cohlanpiak colh hna. Buainak a chuah hnu hrimhrim khan cun Impeachment tuah ding in a linsa cem ah a cang. Thawngpang a ummi cu Mitch McConnell le a chungkhar zong hi Taluk tilawng sertu company hna he tangka pehtlaihnsk a ngei ti a si. Cucaah Trump caah lam aa ong ti lo ti a fian hnu khan cun a rak dirkamhmi lila zong nih hrawh le hloh an timh ti a lang.\nAtu lio hi Republican senators karlak ah noinoknak (confusion) a tam ngaingai. House upa an siah Senate upa an siah direct in a siah indirect in a siah Taluk leiin tangka chak hrenmi an tam pah rua. Taluk nih US a teinak lam cu tangka thazaang hmang le nu hmang in a si lai tish zumh a si. Chim duhmi cu lungawtawm in a ummi Mitch hmanh nih Joe Biden cawlcangh a hnasen a tla lo tuk. Cheukhat zong nih Biden hi Obama thlapahle tiah an ti. Atu hi Obama nehnang thing ah a khirh thlushmah hna.\nTRUMP khi Hayenas media pawl nih an tuaitam tuk nain zeitluk a thinhun zongah biachia a chim bal lo. Biden cu a duh lo ning le a har deuhmi an hal poah cun ” fat” “lying dog” “clown” tbk phunphun in a phomh lengmang hna. A caan hna ahcun a au hnawh hna. Chungthu lengnaal timi cu Biden bak a si tiah ka ruah. Hi bia pawl ka chim tikah ka huat ruangah ka soiselmi si loin ka hmuh theihmi nih a nunnak sining an langhtermi ka chim bia tu a si. By Luther Tin Hre\nVideo: Thantlang Police An Thil Tuah Cu A Poi Kho Taktak


59 (F) Remh Lo Zongah Suu Kyi President Si Kho – Chin World News Evening\n59 (F) Remh Lo Zongah Suu Kyi President Si Kho\nMarch 15, 2020 Salai Van Thawngpang\n59 (f) Remh Lo Zong ah DASSK Tamada Si Kho. Mr. Eris Rizung mual a liam cang. Afapa le a monu hna nih Kawlram Mi si nak an sawk a hau. Kawlram mi an si hnu ahcun Pi Ci Tamada sinak pelte hmanh a kham kho ti lo. Mirang holh cun it is finished. Vailam cung ah Jesuh nih kaa lim cang ti tluk tiang in a fek mi bia asi ve. Queen Elizabeth hmanh hlutdaw le Upadi tangah a um. Tamada le adang Luzik / Luchip hna (Power) Anna cu remh duh ah cun 436 kutka in lut a hau.\nPi Ci reng le Anna cu hlutdaw nih suai piak chawm asi. Rem duh le chap duh ah 436 ning in asi lo. Democracy ning in 51% hnatlak nak in fek ter khawh asi. Queen Elizabeth nain Pi Ci tu Anna cungnung deuh mi a ngei. Cu caah 2020 mee hmuh nak caah King or Check an kah pi tu asi tiah an ti phah nak cu asi. Upadi remkhawh asi lo ti an theih ko nain mihrut zang tlaih phun in (Ka ngaithiam hram Uh –hi bia hmang lo awk ṭha ve lo caah) an nawr chih nak aruang cu:\nPi Ci nih Vawlei cung Kings /Queens ah Power sangbik mi Dirhhmun aco caah. Vawlei cung ah SPH a ngeih mi Ramkip (England telin) nih Phunghram pi le Hlutdaw tang ah Kings / Queens cu an chiah hna. State Counsellor (Pi Ci – Rampi ruahnak Cheu tu) cu Phunghram pi tang ah aum lo I Hlutdaw tang ah aum fawn lo. Tamada, VPs hna cu Phunghram pi tang ah a chiah hna. State Counsellor cu upadi tang ah chiah an philh.\nPi Ci cu Tamada asi zong ah A tu a reng tang ah um ding asi caah 59 (f) remh zong ah aa hlei lo mi asi. Cu caah Vawlei cung Hruaitu vial te lak ah Power le Anna sangbik cu DASSK lawng nih a co tiah ti phah nak cu asi. Tamada cu Atu Pi Ci reng he tahchun ahcun Pawte lawng asi ko hen cu. Pawpi kungcung hmin si nak lak ah Pawte si cu Pi Ci nih a duh hrim hrim lai lo. (UPC Rev. Thla Hmung, Hmawngtlang Bia Roling: Ziah Hakha ah nai ṭhial tiah an hal. Khuate I Pawte lu sinak cha cun Khuapi ah Pawpi mei si ai hlawk deuh an kan ti)\nICJ ah abia chimh cia mi tlinter aduh caah asi. Ralkap le USDP kha mipi nih huat hna sehlaw, Zeitik hmanh ah Anna co hna hlah seh timi Tactic he upadi remh an thawk hi asi bik. Phunghram pi remh khawh asi lo (Ralkap tello in) timi hi Pi Ci nih 2010 hlan pi in a theih cang. Mi pi sin zong ah voi 100 reng lo a rak chim cang. 2015 lio ah Phunghram pi kan remh lai tiah Biakam nak kha tlin ter an duh. Remh khawh lo ding mi bia an rak kam sual hna. An mah NLD sual nak kha Ralkap le USDP ah aa ṭhial kho nak hnga Upadi remh in hma an lak ve. Ralkap le USDP cung ah huat nak karh seh ti kha a target cu asi bik.\nUpadi remh khawh asi lo ti an theih ko tiah thil sining phundang ngai mi pakhat cu: Azipaw kong mee thlak lio ah NLD palai (30) nih Ralkap lei tu ah mee an pek hna. Khuaruah har ngai ngai asi. Jesuh a thoṭhan lo. Zultu nih Zan ah an fir tiah, Juda Tlangbawi hna nih mipi an thanh hna bantukin Tlangcung mi nih mee an pe lo tiah an merh ṭhan. Ralkap le USDP mee pek lo cu um rih seh. NLD Palai – MP (30) nih Ṭhokkhan mee an pe lo mi nih remh khawh asi lo mi an an remh. Mipi Mithlet an kan piah kan ti nak cu asi fam cuh!!!\nHlutdaw ah NLD nih Naa Kap lente an celh pi hna. Cep an tunh pi hna. Varit than a veh pi hna kan ti lai cu. Zawng te nih dehcawh i hlen lengmang mi Pu Vom tuanbia kha kan hluan. An remh mi Upadi zong cu Pum tlamtlin lo kha, Tlamtlin lo pum tiphun cafang thlen sawh sawh kha asi ve. Tlangcung mi hna nih mee an pe lo mi cu an hal mi 261 kha a tir te ah a hnawn piak hna. Ahnu ah an hmai khap loin an hei ceih cakhong ve caah asi. A phung men in Upadi remh aa timh mi kha zaa ah zaa an theih tuk caah asi. Monzua Aung Sin (NLD Bahu Upa) nih, 2020 thimh nak Tlaitleng caah upadi remh nak hi kan hmang ṭhan lai tiah Vawlei pi theih in a phuan diam ai.\nPhunghrampi remh khawh tak tak ding ah; Ralkap bawi zik le Ralbawi hna lungtlin lak in ton ta an herh. Hi hmanh hi Kawlram mi caa lawng ah ṭha. Upadi remh khawh nak bik ding lam sul pakhat te cu: Ralkap, NLD or Cozah asi ding mi, Tlangcung mi Party ti in I tonpumh ta in hna tla nak lak a herh ngai ngai. NLD nih Tlangcung mi cu aphihkarh tuk hna caah 2020 tiang in Hlutdaw le Cozah ah Tlangcung mi nih an duh ning in hmuhhma an co ve lo ahcun: Apoi lo um cang ko seh, Meithal tu kan I tlaih law law lai ti afawi te ve. (Chin lawng Tlangcung mi kan si lo hi mu).\nCu caah 2020 cu Tlangcung mi nih teinak hmuh hrim hrim a herh kan ti nak cu asi. Tlangcung mi kan um lo ahcun Kawlram duhmi le ai tlak mi Democracy phung le Federal Phungphai in mumal an suaisam lai. NCA ah hnatlak mi zong hlutdaw ah upadi in suai ding ti asi khah. Cu caah Tlangcung mi hrim hrim kan um ve aherh tuk cang. Tlangcung mi hna Hmunhma le nawl pek khawh tu cu mipi lawng lawng kan si caah 2020 cu kan lung fim cikcek cang seh, Amen. Credit: Saya Rung Kaw\nTlangcung Party MPs Pawl 2008 Phunghrampi Remhnak Ding Cawlcangh Caan


Pu Ngun San Aung Rian Khinhmi Pu Thla Bik nih Cohlang Lo – Hakha Cherry\nPu Ngun San Aung Rian Khinhmi Pu Thla Bik nih Cohlang Lo\nApril 18, 2021 admin Uncategorized 0\nMyanmar rampi uknak a ramh i, thla 2 fai chung ah rammi 700 leng ruru hranghrang in a thattu ralkap kut tang ah Hakha khua tthanchonak rian ttuan ding in Pu Ngun Sang Aung nih Hakha khua i bochanmi upa 6 cu committee chungtel ah rian a khinh hna nain ahohmanh nih cu rian cu an cohlang lo, tiah thawng kan theih. The Chin Journal April 18, Hakha\nHarnak Nihhin Dawtnak HI Anunter Tthan Ton.Miphun chungah zawnruahnak le dawtnak thazaang ader tikah, ‘ cu adermi thazaang avan tthawnter tthanmi cu ; miphun nih harnak an tonmi hi arak si tawn. Israel miphun nih ram andawtnak le an ilungrualnak khi, Adolf Hitler nih 6 million arak thah hna caah asi. Kan unau Mizo hna an ilungrualnak le ram andawtnak zong khi, India ralkap nih faktukin arak hremh hna caah asi. India ralkap nih Mizo hna hi zeithluk indah arak hremh hna tiah cun Biak Inn an ipumh lio ah an nungak pawl kha an banin an rawt hna i an sualpi hna. Chief Minister Pu Zoramthanga nih Zonet interview ah hi tihin achim. Ram arak buai hlan ahcun khuate lei in Aizawl arak tlawngmi hna hi tlun inn an neih lo caah riahcaw le puan anrak iken i, bangla ah anrak riak tawn, Asinain ram abuai hnu ahcun khuate lei in Aizawl arak ra mi hna hi riahcaw le puan an iken tilo, kachim duhmi cu Mizoram buainak nihhin idawtnak le zawnruahnak hi atthawnter i, cucu Miizo miphun nih kan i uangthlar bik mi cu asi ati.\nAtutan kan tonmi ngaichiatnak le lungkuainak hi kan miphun dawtnak le lungrualnak ah thazaang atthawntertu ah asi ter khawhmi asi, Kan miphun karlak ah lungruallonak aum mi zong hi atutan kan tonmi harnak nih hin a cimhter khawhmi zong asi fawn. Cucaah atutan kan tuarnak hi ralkap tthalo uknak thlak lawng kha siloin, kan miphun chung hrimhrim zongah lungrualnak le dawtnak ahun chuahter tu zong asi ti hi kan ruah chih abia ngaingai.Khatleiah atulio harnak kan tonlio ahhin kan miphun chung in ralkap lei ah attang i rawiphiartu an um hi cu, lung afak ngaingai. Hibantuk minung hna hi nikhat khat ahcun kan miphun nih zei kan ti hna lo zongah kan vawlei nih dan atat teh ko hna lai.\nVawleicung ramtang hriamtlai hna lakah min athang ngaimi LTTE nih phungthluk bantukin an neihmi cu; na miphun na rawiphiar ahcun na vawlei nih an tthawl /dawi lai ti hi asi. Hi bia hi asawhsawh asi hrimhrim loh, Chankhat lio ah kan rak tonbal mi cu ralkap nih phaisa anpek hna i anrak kan rawiphiartu hna hi chikkhat cu an inuam ko nain, ahnu ahcun an chuahnak khua le pengtlang hna ah an um ngam tilo i, miphundang sinah lungretheih ngaiin khua asami an tampi. Keimah pumpak hrim nih katheihmi hna an tampi. Kachim duhmi cu miphun rawiphiar ahmang mi hna hi na miphun hawi nih zei an nin tilo zongah kan vawlei nih an dawi/ tthawl teh lai. LTTE nih na miphun na rawiphiar ahcun na vawlei nih an dawi teh lai an timi hi anmah miphun ca lawngah siloin kan miphun ca zongah asi ve ti hi kan philhlo ah attha.\nA ngaingai ti ahcun miphun dang nih biafang an neih lomi thlachiatruat timi ‘biafang’ aneih mi miphun kan si nak, Vakok hmelchunnak ahmang mi miphun kan si nak le, Khrifa kan sinak hna hi atulio caan ah abikin kan hman dingtu asi.By-Van Neih Thang\nSihni Salai Dawt Cung Lian an Inn ah Gas a Puak i a Nunnak a Liam\nDr. Sa Sa rianthar an hun pekmi cu International Cooperation Minister a si


ARAK MAWH BAK LO HI TEH, A SUNGHNAK ARUANG AN VUN CHIM DIH – The Chinlung Post\nARAK MAWH BAK LO HI TEH, A SUNGHNAK ARUANG AN VUN CHIM DIH\nOctober 30, 2020 admin Sports 0\nTuzan Aung La Nsang a sunghnak aruang an vun langhter cu a rak mawh hrimhrim lo, Teinak hmu ding ahcun thilhar taktak pei arak si hi, Mah ruangah Aung La Nsang a sunghnak ruang bik an chimmi hi asi hrimhrim ko lai. Zapi te nih kan theih cang bantuk in kawlram patthawng Aung La Nsang cu tuzan ah teinak hmu lo in a um ruangmang cang.\nAsinain a sunghnak aruang vun theih tikah cun a rak mawh hrimhrim lo. Asunghnak aruang vun theih hnu ahcun alungfakmi zong kan lung a hung nem ngaingai lai tiah zumhnak a um ko. Aung La Nsang hi aliamcia ai phomh ning cang thatein a zohmi nih cun fiang tein kan theih dih hna lai. Athei lomi zong nih aliamcia ai phomhnak video pawl kha zoh cio ulaw zeibantuk minung dah asi timi nan i fiang lai.\nKan theihcio bantukin Aung La Nsang cu teinak tampi a hmu. Cuve bantukin tei lonak zong ahmumi asi. Aung La Nsang nih tthenkhat cu fawite in a teimi hna an um i, tthenkhat cu har ngai in a teimi hna zong an um. Hi konghe pehtlaiin tlawmpal vun langhter lo awk attha lomi cu Aung La Nsang a sunghnak pawl hi chim chih lo awk atthat lo caah tlawmpal vun langhter usih.\nAung La Nsang a sunghnak pawl hi kan zoh lengmang tikah fawite in a sunghnak hi hmuh awk a um lo. Zeitluk an tthuat zongah a zeihmanh apoilo ti tluk in a um khomi le hmual a ing khomi pa a si. Zeitluk fak le pin in an tthuat zongah fawite cun a tluril kho lomi asi. Cucu aho chim loin kan theih dihmi khi asi ko. Tutan ah zeiruangah dah fawite in a sungh timi hi an langhter mi a um.\nTuzan an i phomhning zoh tikah thatein Aung La Nsang sining angiathlai mi nih cun nan theih hrimhrim ko lai. Tuzan cu nidang bantuk asi lo, a muihmai zoh ah thaazaang atlung lo i, aphur lo ngaingai ti khawh asi. Cucu zeiruangah dah asi timi minung tampi an langhter cio hna. Tthenkhat nih an timi cu tuzan hi pakhat khat thil a um ko lai nidang bantuk asi lo e an ti.\nAsinain minung tampi nih an timi cu naite ah khan vawlei pi nih an ttih bikmi zawtnak Covid-19 nih aphak caah asi ko tiah an chim. Covid zawtnak hi tthenkhat caah cun afaktuk lomi a si i, tthenkhat caah cun a fak ngaingai zawtnak phunkhat asi. Hi konghe pehtlaiin covid in damnak ahmumi pakhat nih a chimmi cu ka taksa atthawng ngai ko ka tinain zawtnak nih a vun ka phak tikah cun ruahning bantuk arak si lo.\nKa damnak caan hi a sau ngai ko cang nain ka thaazaang hi ahlan sining ka zawt hlan bantuk cun a um kho hrimhrim lo. Keimah bantukin Aung La Nsang hi asi ve khomi asi tiah a chim. Aung La Nsang tutan a sunghnak kongah minung tampi an khuaruah ahar cio hna. Cu chungah minung tampi nih a sunghnak an langhter mi cu a zeidang ah siloin Covid in a damka a si caah asi tiah an chim.\nCovid zawtnak nih a tlunh hlan le a tlunh hnu tutan a sining a cawlcangh a dirhmun a cuai vun thlai tikah lung cu a hringpah ko. Covid ruangah tutan hi a sunghnak aruang bik asi ko lai tihi minung tampi nih comment ah an langhter mi asi. Zawtnak a ngeih hlan ahcun tutan bantukin Aung La Nsang dirhmun hi achia bello tiah an langhter chih. Hi nih alanghter mi cu tutan Aung La Nsang a sunghnak cu covid ruangah asi ko tihi asi.


Dr. Lian Hmung Sakhong zong nih 2008 le NCA cu ralhrang lila nih an tuarsernak in an thah cang tiah a chim. – Hakha Cherry\nDr. Lian Hmung Sakhong zong nih 2008 le NCA cu ralhrang lila nih an tuarsernak in an thah cang tiah a chim. Cucaah zeiruangah dah NCA hi an hngihnganh peng rih timi hi ka thei kho lo. Ral kan tho cang ti phuan zong an duh lo. KNU le KiA dah ti lo!\nAtu ahcun a biapi deuhmi question cu ngeih caan a si lem ti lai.Kan ngeih dingmi tu cu zeitin dah mipi leiin thazaang kan chuah cio hna lai timi zuam caan ding ah ka ruah cang.\nKhatlei in Taluk nih kan ram mipi thisen le nunnak naak in a zinaan le gas pipe kongah a zai peng hoi. Huat a tlai i thin a hung. A ngaingai ti ah cun Taluk ruangah Asian miphun dang tiang in huat le thleidan kan tong cang. A zinaan le gas pipe khi puahpiak lawlaw hna seh law a tha tuk hnga.\nMipi a kan thattu ah aa tel bakmi an si. Cun ralhrang nih kahngolnak kan tuah lai tiah a thanh than. Mipi a thah rih hna. A duhning poah in a kan tuah i thui a kan timh peng.Lungawtawm caan si lo. Ralhrang thlak caan a si cang. Decision tuah palh caan si lo.Credit-Luther Tin Hre\nAdang relthan: Media Sinah Lung Um Bia .Upatmi kan Lai miphun chung in Media akan tuan piak tu hna, media nan kan tuan piakmi cungah upatnak kan pek hna. Nanmah thawngin thawngpang chia he tha he kan theih kho i lawmh a um hringhran. Hi nak tha in kan zuam piak chin rih hna uh.\nKhat lei kamah Media nan sinah ka lung siaherh bia vun langhter ta ka duh. Cucu media nan si bantukin thawngpang le thil sining nan zamh tikah thawngpang fiang te le thil sining nan hlat i a fiang bak, a dik bak nan tihnu lawng ah thawngpang hi kan zamh kho ulaw a tha khun lai. Atu lio hoi cu kan ram a buai lio asi tikah thawngpang fiang hauha lo le thil sining dik nan hliah lem lomi hi cu rak kan ralrin piak deuh ko uh tihi keimah ka lung siaherh bia cu a si. Media nan si bantukin thawngpang zamh cu nan rian asi bantukin thawngpang dik le fiang in nan khuhhliah hnu lawng ah thawngpang hi rak kan zamh uh tiah kan nawl hna. Mah lo cun mi lung kan fahter sual lai.Upatnak le siaherhnak he by-John Ceu Mang


PART-I : Chin Miphun Ni Kum 70 Tlin Camtuak Conglawmh Ni Caah Chinmipi Sin Biathlah; Pu Lian Uk – THE CHINLAND POST\nHi cathluan tawite hi Chin Miphunpi Ni a kum 70 camtuak Conghlawmh ni ah bia chim ding a ngei ciomi nih hika cathluan chung in mipi sin biachimmawk ruahnak rak lak khawh ding in vun thlahmi a si. Hi ca vun thlahmi ah a biapi in:\n1) 1948 Independence hnu Chin miphun hruaitu hmasa hna nih Chin National Day ngeih ding an rak ruah ning kong le\n2) Chin miphun nih Chin Nationalism timi kan ram le kan miphun tanhnak thinlung thuk chinchin in kan ngeih a herhning kong hna hi Chin miphun zapi sin ah vun thlah duhmi a si. Hi kong chim tikah Chin miphun kan tuanbia (History) biahmaitthi chim ta hmasa lo ahcun chim duhmi kong theihthiam awk fawidawh asilo caah ka vun chimta lai.\nBiahmaithi: AD 1888 hrawng Mirang an kai hlan chan chung vialte Chin miphun ram hi kanmah he aa neih bikmi Kawl lei zong nih siseh, India lei le a dang miphun zong nih siseh an rak kan uk bal lo. Cu lio chan Chin miphun pipu hna kaa kip nih thih hnu thlarau in va umnak mithikhua a um timi aa khat in zumh ning biaknak an rak ngei hna. Vuleicung mi kaadang zong nih hi thih hnu thlarau umnak mithikhua a um ti hi an biaknak ah an zumhcio ko lai nain kan khuasaknak kan hmunhma kan umnak hmun cio ah cu zumh ning nih kan nun lam aa dang cio in a kan hruai hna. Cucaah dannak tampi aa dang cio in kan ngei hna.\nAsinain hi zumhning nih kan umnak hmunhma ah a kan hruaining hi Chin miphun nun lam ah vuleicung kaa dang he aa lo lo i, kanmah Chin miphun hrihhruaite in a dangte in ilawh dihnak a kan ser piak. Cucaah aa khatmi an biaknak (divine law) in an cung in nawlpetu dang minung uktu um ti lo an biaknak phung aa khat dih mi nih cun zalongte Independent in Chin uktubawi le ramngei bawi hna he an rak i- uk cio hna.\nChin uktu bawi chan ah an ukmi hna michia zatlang nih lothlawh sa-ttil arva zuat cu an icawmnak rian biapi bik a si. Chinram Independent in an uk tikah ramdang Independent ram cio bantuk in ngunkhuai an ngei ve. Culo ahcun zeitindah an ram cu Independent in an I uk kawh kun hnga. Cucaah an ngunkhuaimi cu Hakha Chin holh ah cun “Khuachiah” an rak ti. Asullam cu khua ca ram caah chiahmi thawhlawm ti khi a rak si. Amin hmanh ah “khuachiah” ticu mindawh ngai asining ruat hmanh u!\nTangka in kholhmi a rak si lo. Mirang uk hnuah tangka in an kholhmi ngunkhuai cu khua uktu le khuatlang uktubawi chung nih an kholhmi cheuhra cheukhat an rak hmuh i, Mirang he an biakam ning in cheu kua cu Mirang uktu sin an rak peek hna. Adang khuachiah in kholhmi cu Chin Hills Regulation chung Mirang he an biakam mi nanmah phungte in uk nan peh ko lai timi bia in Mirang kai hlan anmah bawichung anrak i-uk lio tawn ning in khuachiah cu kholh a si. Khuachiah cu a phunphun in amin an then chinmi ah, nihlawh, sakhua, rawlrel, vawkring, ar ring, Laparring muaring ti hna tiang in khuachiah cu amah le a min in an rak kholh mi a si .Mr. Head tialmi Hakha custom khi zohkhawh asi.\nBaibal ca 1Samuel dal 8:4-22 khi rel ulaw Israel miphun nih Samuel he Pathian sinah miphun dang nih anmah miphun cio uktu siangpahrang an ingeih bantuk in kanmah Israel miphun asimi Siangpaharng kan ngei duh ve ti an rak hal. Cu tikah Pathian nih nanmah Israel miphun asimi siangpahrang nan ingeih ahcun nanzuat khalhmi satil arva lak a tha bikmi kha an lakpiak hna lai; nan fanu nan fapa hna kha amah riantuantu ah an lakpiak hna lai a thalo a ti hna zongah, kanmah miphun te siangpahrang kan ngei ahcun sikoseh, kan la koseh an ti. Cucaah Pathian nih Saul siangpahrang le David siangpahrang pakhat hnu pakhat a rak pek hna khi asi. Hikong hi kan Pastor le kan Evanglist pawl nih cheuhra cheu khat phung nan chim bang kan chimpiak ve ding duhmi ngai asi.\nNgunkhuai kholhlo in ram ser khawh asi lo, Cucaah vawleicung siangpahrang kip nih ngunkhuai cu an kholh dih. Kawl siangpahrang Tibaw chan zong ah cutin facangte hna in ngunkuai an rak kholh ve. Cucaah kan pipu hna nih ramdang uktu hna ve bang an uk chung mi an lo thlawh an thing phorhmi chung in ngunkhuai silo in khuachiah an rak kholh mi cu thil dik ngai an rak tuahmi asi, Soi hnahlah uh sihlaw fak deuh hna u si. Khuachiah kholh cu Chinmi nunphung in an rak hmanmi Chin khuami kip nih Chin miphun khuami ka si ahcun khuachiah pek cu ka rian asi ti khuachiah pek cu an nunman rian hrim ah an iruah chihmi asi. Atu chan Chin miphun nih cu khuachiah pek kan nunphung cu kan ilak than ding hrim asi.\nKawl hruaitu hna nih hi Chinmi phun nih ngunkhuai pee duh hnahlah sehlaw Kawlmi kut toh in Kawl mi sal in um zungzal hna seh ti ruah ah Chin MP pawl kha Kawlcozah nih kan inrin ko hna lai zatlang nih ngunkhuai an peeklo zongah apoilo an rak ti hna. Curuang ah hlan Chinram hruaitu cheukhat nih Chinram zatlang nih ngunkhuai tlawm deuh in peekter cu antazahotnak zong ah a rak telhmi um in theih asi. Kawl mi sal sinak lei Chin miphun a hruaimi ruahnak asi. Mipi nih an pek khawh zat ding khuachiah cu an ram budget adihmi tlinh ding in zeizatpeek ding ti khiah hau khi asi. Ngunkhuai peek lo ti a um kho lo mi asi.\nAtu CNF hruainak ah ramchung daihnak kong ichimhchawnnak tiang in hlawhtlinnak an tuah khawh ko bu ah ramdang rumnak ram ah atlawmbik thla khat $ 1200 a hmu mi zong nih kumkhat $150 peek cu an uihrimlo mi asi. Asi nain acheu nih an peek lomi hi tangka kan thawh i, khawikadah kan hman ti kumtin budget report tlamtling in an pee lo ti bantukin bia a kawlmi hi an um ngai in theih asi. Angaite ah cun thlakhat ah $50 pek hman a uilomi an tampi. Kan ram caah khua chiahmi timi ah “khua” timi hi vanrangtoi tinak asi. Kan ram nih aherh mi kip caah khua ca ram caah chiahmi tikhi asi. Cucah khua ca ram caah chiahmi ngeih ka hau hrim ti cu Chin miphun Chinram tanhnak thinlung Chin nationalism patling nutling ruahnak Chin miphun mikip nih kan kotho kan ichuahpimi kan nunphung kan thlau hnikmi lak than hrim ahaumi asi.\nAmerica ah ram bupi federal caah ngunkhuai phunkhat, ramkulh caah ngunkhuai phunkhat ti in ngunkhuai phun hnih America rammi riantuan tangkalut ngeimi kip nih Ngunkhuai peekcanchung ah mah lung tho tha nuamte in anmah in vapeeknak hmun ah peek ciomi asi ve. Ngunkhuai peklo cu santlailomi mi tling lo ah ruahmi asi caah ngunkhuai peklo cu an i nautat khi asi. Cucaah mah khua le ram caah ngeichiah chawva chiah khawh cu a chia khomi mitling ka si ti i-uanthlarpi awk ruahnak asi. Cucaah kan pipu lio independence in an i uk chan khuachiah an rak ngeihmi principle cu sawi hnahlah usi fak hna usi .\nZatlang an michia nih bawichung an duh hna lo ahcun khuachiah an kholh ruang ah silo in thildang palh nak bawichung nih an tuah caah asi khomi asi. Cu bantuk bawichung nih an michia duhlomi palhnak an tuah caah an michia nih an duh hnalo ahcun an zumh mi biaknak an buar khi asi. An biaknak phung buar cu thih-ri nunri lawngte in an tih ngaimi asi. Cucaah an biaknak phung buar cu an tih ngaimi asi. Atu chan Khrihfa nih hin kanpi pu nih an biakmi an tihmi tluk in kan biaknak hi kan tih kan upat lo ti khawh asi. Atu lio kan hman rihmi “vanni ahoi ahoi lo” ti bia hna, lainawn ah cun a nawn mi pacung atlung hngami vanchiatnak vialte athattu pa cungah a tlung ti asi. Ral an thah ti dah lo tual thah lainawng cu ci mihnak asi anti caah an that ngam lo i daitein an rak uk.\nMirang nih Chin ram cu 1888 thawkin India lei he Kawl ram lei he hrap hnih kar ceh in an vun chim tikah aram cu an la kho na in Chinmi phun nih ralthli in an dohpeng hna caah uknak an ser kho lo. Miranglei ralkap an iratpi mi hna kha Chinram khuati an iziaklo caah zawtfah ruang in a thi lomi le raltu kho tilo ding an kir termi hna an rak tamtuk. Cucaah Chin ral kan tei kho ti hna lailo ti Mirang an lung a dong. Cu tikah Chinram ukbawi pawl kha remdaihnak ser ding ah bia an peek hna: Cu remdaihnak bia ding cu Mirang nih Chinram ukbawi pawl kha:-\nPart II … a ra zau lai…\nPrevious World Paih Championship Ah Rung Lian Ceu Nih Avoi 2nak Champion A Co Than\nNext Hakha GTI Sianginn In Diploma Degree A Lami 41 Lakah Minung 5 An Qualified


Laiholh in chimah cun Hruaitu ah atthabik sinak laksawng an rak kapek – Zion Tlang Media\nOctober 2, 2020 admin Chin\n2013 September 30 ah khan World Marketing Summit timi Vawlei pumpi chawleh chawhrawl lei hruaitu hna ipumhnak ah NGO Leadership and Excellence Award ( Laiholh in chimah cun Hruaitu ah atthabik sinak) laksawng an rak kapek. Mah cu an rak ka pek mi cu CHRO adirh tu le Executive Director sinak in an rak kapek mi asi. Hi laksawng hi asunglawi ngaingai. Ram 70 renglo in company ngan pipi, Pepsi Cola, Volkswagon le Tata company tel in hruaitu pawl, cozah lei minister pawl, vawlei sinak in Saudi Siangpahrang (Saudi Prince) hna arak kai mi lak ah an itel I Malaysia Deputy Prime Minister nih intek dirhmun in Putra Jaya International Convention Center ah host akan tuah. Cu laksawng pekzan cu Golden Globe Tigers Night (Vawlei pum I Cakei hna zan) tiah min an bunh I din le ei le music phunphun he tuah asi. Hi laksawng hi keimah pumpak nih ka phut ruang ah silo in CHRO rianttuan tu dihlak, dirkamh tu dihlak, a cheu nih nunnak pek in an ttuan mi ruang ah miphun pakhat asilo ah mitampi caah an sining thlengkho lak tiang in rianttu tuhna an pek mi laksawng hi ka hmuh mi asi.\n1995 ah rak dirh mi Chin Human Rights Organization cu tukum hi kum 25 atling. Kan mah cangte cun 25th anniversary cu asi khawhchung in hlunghlai ngai in tuah kan I tim. 2020 December 10 International Human Rights Day ah Hakha ah kan tuah lai, Rangoon le Naypidaw zongah kan peh lai tiah ramkip I kan hawi le zong tam lak te kan theih ter hna I kan ralai an kan ti. Asi na in atulio tlangrai ruangah hin kan itimh ning in tuah khawh dawh kan si lo. CHRO hi kan rak dirh ka te in volunteer in rak ttuan asi. Ai pumpe mi le Chin mipi, Kharihfabu hna thlacam piaknak le dirkamh nak thawng in nihin ni tiang kan dir khawh nak hi asi. Kum 25 chung ah hin Chin miphun nih kan tonmi thil hi miphun ning in a tlawmte lo. Kan rak ton mi thil pawl hi miphun tuanbia ah philhawk tthalo cinken awktlak kan miphun ningin an kan tthihphaihmi le akan sukden mi thil atam ngaingai. 1995 thok in nihin ni tiang ah Chinmi nih kan ton mi tuanbia lam kilkawi ah hin CHRO hi hmaisuang in a dir pengmi le ai pumpe pengmi asi ti ah cun kan palh lailo dah.\nPathian thluachuah ngaingai asi tiah ka ruah tawn mi cu CHRO arak ttuan mi hi an mah lungtho te in a rak lut mi an si. Hlawh mitthit ding aum lo I sinak le power zong mitthit ding a um lo mi bu asi. An minung sinak hrimhrim in Chin miphun caah siseh, namneh mi le covo buarpiak atong mihna caah ka si khawhtawk in ka ttuan lai tiah ati mi lawngte an si caah an thinlungput Pathian nih thlua achauh I rian pical an ttuan kho, an bia vawlei pumpi ah hmual anei. Cozah tampi le UN hna nih CHRO bia cu Chinmi kong he pehtlai in dotla ah alak. Biaknak lei ah a nganbik The Pope le The Dalai Lama sihna seh, US President le Australia Prime Minister sihna she, nitla lo ram a rak peng tu British Parliament I Speaker of the House siseh, European Parliament, US Congress le Senate, Canada Parliament le Senate, European Parliament ti bantuk ah Chinmiphun kong dotla te in CHRO nih hin a chimrel.\nKawl ralkap uknak sahrang bantuk SLORC chan I Vailam tung an rak phur lio le Chin Kharihfa an rak kan run chih lio, Chin hngakchia an lak hna I phungki siangin ah an lu an rak kongh hna lio ah Biaknak zalon nak kong cu Vawlei theih in le US cozah nih Burma ralkap cozah cu Country of Particular concern list ah arak chiah. Cucu CHRO ca le bia chirhchan in atuah mi asi. Kan ram a har tuk minung khuasak nak tthalo dirhmun tiang aphak tik ah ramkip i himnak kawl in kan rak vahvaih lio ah UN, US (Guam tikulh telh chih), Canada, Australia le Europe ram pawl nih dornak an rak kan pek cu CHRO ca le bia ruang ah asi. Mexico ramri in puaisa pawl nih phaisa thongtampi lak in an rak hlonh mi hna thongchung in asylum an sok nak tiang ah CHRO documents le testimony cu cozah biaceih zung nih dotla ah hman asi. Kan bia dotla le ngan deuh in a kal khawh nak ding ah Asia Pacific Refugee Rights Networks timi bu adir khawh nak ding ah CHRO cu hmaisuang in arak ttang I atu ah cun Pacific rili ai hrawm mi ram pawl le Asia ram pawl ralzam bawmtu bu nganpi ah ai chuah cang. Asia Indigenous People Pact timi Asia ram kokek ram neitu bu ngan bik ram 16 fonh in dirh mi bu zong ah a dirh hmasa tu ah CHRO cu arak itel. Hi Zeicaah tiah country of origin information kha biapi bik in policy thlaknak ah an hman pin ah kan aw thangdeuh, hmual neideuh she tinak caah aizuam mi le information a ttial tu le achim tucu CHRO asi.\nKawl ralkap nih sahrang bantuk le thir kuttum he ram an uk I mino le sianghngakchia arbawm hren in ahren lio hna ah Chin Sianghleirun sianghngakchia he athli te in pehtlaih nak atuah I student empowerment arak tuah tu cu CHRO asi. Ralkap cozah nih conference atuah I ningcang lo tuk in constitution attial I ruahnak lak nak an rak tuah lio (referendum) lio ah Chinmi nih hi constitution hi kan pom lo, kan duh lo. No tiah el ding in arak hrih hawh tu cu CHRO tthiamtthiam asi. Chinmi atam deuh nih 2008 constitution cu “no” kan duhlo tiah kan rak ti.\n2008-10 karlak India Burma ramri hrawng khuate pawl ah mautam arak tlun I khua tampi purphir I an rak vahvaih lio ah UK cozah sin ah thil sining a va chim I UN agency World Food Program Chin ram rianttuan an rak ithonk nak cu CHRO nih London, Oslo, Ottawa, le Prague ah Chinram thil sining a rak chimrel ruang ah asi. Cu mautaam chanhnak ah kanmah Chinmi hrimhrim ka thazaang kan chuah tti hna lai tiah Pam bawmhnak ah Chinmi kan hlasak thiam minthang pawl cu Asia, Australia, Europe le US international khua kul renglo ah food aid concert arak tuah tu zong kha CHRO tthiamtthiam asi.\n2010 ah ahung phan I, kum tampi hnu ah Burma ram ah avoikhat nak election kan tuah lai tiah an rak ti lio ah NLD le party tampi nih kan itel lailo. 2008 constitution hi adik lo mi asi caah cu adik lo mi phung tang ah cun kan lut lai lo an rak ti. Asi na in CHRO nih cun mah hi chance ttha asi. Democracy hi kan rak hmang ballo. Democracy rim a nam mi ah mipi le mino tampi nih democratic political culture kan cawn nak asi tiah mino political party activist training arak pek. Political party upa pawl zong training arak pek. Cu training arak pek mi mino hna cu atu ah Party upa le hruaitu dirhmun ah an dir I MP ah aizuam ding zong an um len. 2013 ah CHRO cu ramchung ah kan hung lut I Rangoon ah office hmete kan hun. Kan sikhawh tawk kokek ramnei tuhna covo kong ah rian ttuan kan ithok. 1014 ah Burma Indigenous Peoples Network cu CHRO nih adirh pi hna I kan mah bantuk kokek ramnei tuhna covo ca I rian attuan mi tlangcu mi bu 21 I fonh in rian kan ttuan tti.\n2016 ah NLD cozah nih Union level in Ethnic Affair Ministry a vun ser tik ah cu ministry cu department 2 in an thok. Literature and Culture department le Ethnic Rights department ti ansi. Union minister le director 2 hna he bia kan iruah I an ministry nih an hman ding by-law ttial zong cu an mah sawm nak in CHRO nih kan bawmh hna. CHRO cu 1998 thok in UN Indigenious rights movement ah arak itel mi asi I, UN nih a tuah mi vawlei pumpi kokek ramnei tuhna covo thanh ca “UN Declaration of the Rights of Indigenous Peoples” ah arak itel mi asi caah UN lei in kokek ram nei tu hna covo expert pawl kan sawm hna I Naypidaw ah Ethnic Affairs ministry I by law cu kan ttial pi hna. Burma ram State le Region pawl ah 2008 constitution ning in Ethnic Affairs Minister hi 29 an um. Cu minister pawl le Union EAM tonnak cu kumkhat voikhat kan tuahpi hna I kokek ramnei tuhna covo le international thil sining kan I chimh tawn tik ah ethnic affair minister pawl zong CHRO cung ah an ilawm ngai. A cheu cozah hmasa lio I Ethnic Affair minister arak si cang mi nih an timi cu cozah term khat chung minister cu kan si na in zei dah kan ttuanvo asi ti hmanh kan rak ifiang lo ati mi zong an um.\n2015 ah Hakha le Chinram hmun tampi ah ruah a tam I min cim le ti lian nih an kan phak tik ah cu thil acang mi cu global warming kan vawlei a lum chin lengmang caah khuacan ai thleng. Vawlei le thlai a cheukhat nih an celh lo bantuk in thlai acheukhat rak cin khawh ballo mi kan ram ah cinthlak khawh asi ti mi le vawlei khuacan le pawngkam runven nak ah CHRO cu biatak te in ttuan hram kan ithok. UN nih Burma ram kong le ralkap cozah nih miphun hmedeuh namnet in a tuah mi nuhrin covo buarnak kong ah palai achiah mi UN human rights Special rapporteur nih CHRO cu biapi in ruahnak le thil sining ahal zungzal mi asi. UN nih kawl ralkap le cozah nih nuhrin covo buarnak hlathlai tu IIMM timi avun dirh tik ah CHRO micheukhat cu Geneva ah an mah office ah full time tthu I hlawh tampi he rian ttuan ding ah sawm arak si. Asi na in cu sawm nak cu kan rak cohlang lo.\n2017 in CHRO cu Chinram ah office tuah in rian ttuan kan ithok. Chinram peng 5 Hakha, Thantlang, Falam, Teddim, Tonzang in kan ithok I 2019 ah Chinram pengdihlak pengkua ah rian kan ttuan. Hi rian kan ttuan tik ah an mah le an peng cio nih an zumh, an bochan mi mino bu, nu bu le insitutution pawl he rian kan ttuan tti.\n2017 in 2020 tiang ah CHRO rianttuan nak in mino 1000 renglo kutzung thiamnak le mahte pawcawm khawh nak training kan pek hna I ninung 800 nih an itthathnem pi I an paw an icawm nak. 2020 ah covid tlangrai a rak tlun tik ah CHRO cu hmaisuang in covid runven nak ah phaisa ting 1500 hrawng hmang in rian attuan cuahmah.\nChinram thlanglei Paletwa peng le Rakhain ram I aum mi kan Chinmi hna ral ruang I an temtuar nak vialte zong vawlei cung cozah ngan hna le UN theih in thawngpang ape peng tu le humhim nak le rilcatpeh ape kho tu WFP hna nih an rak kan zuanhnawh nak ding zong ah CHRO documentation le advocacy hi biapi ngaingai asi. Hi vialte thluachuah hi kan Chinmi caah a ngantuk mi thluachuahasi. Miphun dirhmun a thlengmi rian tampi CHRO nih attuan. 2020 thim nak a rak phak lai zong ah CHRO rianttuan tu cheukhat cu peng upa hna le party upa hna nih politics ah lut in MP izuam ve ding in an rak sawm hna na in an lut lo. MP le cozah kan va ttuan zong ah CHRO nih mipi sining taktak thleng in attuan mi hlei hin kan ttuan kho hlei lai ti kan zum lo an ti. Mah cu ti I an ti mi cu ka lawm ngaingai. MP candidate ah lut hna sehlaw atling zong an tling taktak ko lai tiah ka zumh ko. Cun MP vatling hna she law Cozah zong ttha tuk in a hruai kho ding Chief Minister fit taktak attuan kho ding lawngte an si tiah ka ruah.\nNai ah khan CHRO staff list an rak ka kuat. CHRO I atu lio ah rian attuan mi hi Rangoon Office ah 16 kan si I Chinram ah 45 kan si ti asi. Kan zapi fonh ah 60 fai kan si. Kan board of directors fonh chih ah cun 70 hrawng kan si. CHRO staff le board ah hin Chin miphun pengkip in kan tling, kawl zong an itel, mirang zong an itel. CHRO pawl hi New York le Geneva zong ah hmaihngal te in vawlei hruaitu hna hmai ah an tthu an dir, bia an chim kho I in 15 lawng khua ansak nak Chinram khuate zongah khuami he an lothlawh, an thingtuk kong tlumtla te in an iruah, an ei tti an ding tti, thlam fate ah riak in an um kho tthiamtthiam. The Pope, Bishop ah Canterbury le The Dalai Lama he zong an itong, vawlei mipi dihlak an ton mi an iruah kho I, khuate pastor biakin saknak vawlei kong ah alung re athei mi he zong bia an iruah kho tthiamtthiam.\nCHRO ah keimah hi Executive Director dirhmun in mawh phurhnak anei bik mi ka sina in rian ka ttuan tti hawi pawl hi keimah nak in a fit deuh mi lawngte an si. I pumpek nak, rianttuan zuamnak, fimthiam nak ah keimah nak in ati kho deuh lawngte an si. Voikhat ah Ibis hotels timi Scandinavia hotel chain pawl I an CEO pa media nih bia an rak hal bal. Phaisa tlawmte in can tawite chung ah Ibis hotel pawl hitluk in nan hlawh atlin hi zeiruang ah dah asi? Tiah an hal I, aleh mi hna cu, Kei hi CEO kasi na in ramkip I kan hotel manager pawl khi keimah nak in a smart deuh mi lawngte an si tiah arak leh hna.\nKum 25 chung keimah nak in asmart deuh mi lawngte he rian ka ttuan tti. Chinmi Kharihfabu tampi nih kan miphun covo kong aherh kan ti tik ah thlacam nak he thazaang chuah in CHRO he rian kan ttuanti. Chinmi kan pa le kan timi hna akan liam tak cang mi Rev. Dr. Van Bik, MP Pu Mang Tling, Dr. Vumson le a kan nunpi rih mi Rev. Dr. Chum Awi, Rev. Dr. Duhkam le a dang minchim ka hrelh mihna nih hin CHRO kan miphun kong ah an dirkamh zungzal. An fimthiamnak, miphun covo runvennak ah an thazaang chuahnak le an thlacamnak kha Khuazing Pathian nih a kan theih piak I kum 25 chung rian kan ttuan khawhnak hi asi. Miphun covo runven nak ah nunnak ape mihna upatnak le salam pek bu in. Catialtu Salai Bawi Lian Mang.\nPrevious Post:Salai Bawi Lian Mang: UNIFORM HRING le CAUK HRING\nNext Post:Chin Party me pek a hauh nak.


TTIHNUNG TAKTAK SI CANG KAN UNAU MIZO LE VAI AN I PHOMH CANG: VIDEO – The Chinlung Post\nOctober 17, 2020 admin Local News 0\nMizoram le Vai pawl an buai taktak cang. Ramri ruangah Mizoram le Vai pawl cu tulio hi biatak tein an buai lio a si. Tuzan October 17, 2020 zan ah khan Vai pawl nih Mizoram palik cu lung in an rak cheh hna ti a si. Lung in an cheh hna khan Vairengte ah a ummi Mizo pa pawl cu an kal hna i Vai pawl an umnak buk cu mei in an duah tiah theih a si.\nA tu ahhin ramri ah Assam state ( Vai pawl ) palik le Mizo palik cu meithal kau cio in an um ko hna. Cung lei nih oder van pek bak cun meithal puah colh ding khi an si ko cang hna.Mizoram le Assam state ramri buainak hi kum tampi a liam cangmi a si. Ramri ai cuh pengmi an si. Kan hnu lei ah khan Vai pawl nih Mizo pa thlam mei in an khangh, a dum thil cinmi an hrawh piak dih caah Mizo pawl thinhun in buainak cu a hun linsa than mi a si.\nAn kar ahhin remnak a um khawh lo ahcun state pahnih kar ah fak taktak in kahnak le buainak a chuak te khomi a si caah mipi thinphang in an um cio ko hna. Atu tiang ah Mizo lei cu ram le miphun caah tiah nunthap in a dirmi minung tampi chungah minung pahnih hna cu kuangfang hliamhma an tuar cang tiah theih asi. Hi konghe pehtlaiin nizan ah mizoram bawi pakhat nih atanglei bantukin a chim.\nKan ram le miphun caah cun aharh le kan nunnak zong liam ko usih, hnu hrimhrim kan kir lai lo. Cucaah ka nau le zong timhcia tein ka umter cang hna tiah a chim. Hi kongtthiam tthiam he pehtlaiin mizoram mipi nih an timi cu aharh si ahcun kan nunnak zong liam ko seh kan dai bak lai lo. Aharh ning in rian kan ttuan lai i, a minung kip in kan ram kan kilven lai tiah an ti cang. Atuhi an buai cuahmah lio asi. Video zoh aduh mi nih hika hi voikhat in hmehpiak na zoh khawh lai\nHawidang ramdang cu an ram le miphun caah biatak tein nunnak pek bak in an cawlcangh cuahmah lio asi. Atu kan ttial lio cuahmah zong hi ram le miphun caah tiah biatak tein mizoram mipi an chuak cang hna. Ahnu thawngpang thanh khawh kan vun zuam thluahmah lai. Atuning vun zoh ahcun thinphan dailo bak asi cang.\nTheih hrimhrim ahaumi kong vun relchih: Halkha um Miphundang pawl nih CNLD an vote lai maw? Miphun Party dir hi a herh/palh maw? Halkha khuachung ahhin milu 30,000 (thongsawmthum) kuakap an um. Cu ahcun thongnga (5,000) hrawng hi miphundang (atam-u Kawl) an si lai tiah ruahdomh a si, cozah riantuan, ralkap le company riantuan an tam.\nKan Bawipa Jesuh nih hi vawlei ah riantuan hram a thawkka ah “Sifakmi hna sin i thawngtha chim awk ah… saltangmi hna sin i luatnak thanh awk ah le hremmi hna luatter dingah a ka thlah” ti hi a chim hmasa bikmi thawngtha a si (Luka 4:18). A ngaingai ahcun miphun le biaknak ah thleidannak fak bik a tuartu.\nHrapcheu tiang dolh cangmi le a sifak bikmi Chin miphun kan himnak ding, luatnak ding le damnak tling kan hmuh khawh nakding hi Bawipa Jesuh hi vawlei a rak rat hnawhchan pakhat a si. Cucaah miphun ah fek tein dir hi ilaklawh hrimhrim hlah usih. Khrifa hna kan rian a si. Na ke hnih tein miphun ah chia ko. Teinak kan hmuh hrimhrim ko lai.Bawipa pei kan lei ah a ttang cu. Credit: Salai Ceu Bik Thawng


JOE BIDEN BIA CHIM CU THINPHANG TAKTAK SI KO CANG HIH – The Chinlung Post\nJOE BIDEN BIA CHIM CU THINPHANG TAKTAK SI KO CANG HIH\nNovember 18, 2020 admin World News 0\nJoe Biden athinphang ngaingai cang, Joe Biden nih atimi cu Donald Trump nih president ka sinak ding akham peng asi ahcun nunnak aliammi hna an um sual lai tihi phan aum tiah a chim. Joe Biden cu Delaware ah biachimnak angei. Cu achimnak ah cun zawtnak khamkhawh asinak ding ah hin lungkhat thinkhat tein rian ttuan ahau tiah a chim.\nPresident Doald Trump nih hin thimnak ah teinak ahmuh lo mi cungah a cohlang khawh lomi hi cu mawhphurh nak alak bak lo asi tiah a chim chih. Hi thil hi minthannak asi lo, tiah a chim pin ah Firs Lady tthing Michelle Obama zong nih social media ah Donald Trump cawlcangh ning cu adoh rih. Thimnak konghe pehtlaiin Joe Biden cu vote 306 ahmuh ti asi.\nAsinain Donald Trump nih cun teinak ka hmuh tiah voi tam nawn alanghter ve cang. Vote thlak konghe pehtlaiin atuhi court ah biatak tein rian an ttuan cuahmah lio asi. US thimnak ah rian angei bik mi General Services Administration hna nih an timi cu Biden le Kamala Harris hi teinak an hmu tiah an cohlang ve lo tiah an langhter chih ve.\nAcunglei konghe pehtlaiin Joe Biden nih atimi cu hithil hi kan theithiam ko lo maw aw.. nunnak liamnak thil asi, kan ttuantti lo ahcun minung tampi an nunnak aliam kho mi asi tiah a chim. Rampi huap in vaccine phawtzamh kongah hin kumvui januarty ni 20 tiang hngah hi thlakhat le cheu atlai cang tinak asi tiah a chim ve. Hi bia achimnak cu Trump nih thimnak kong zeihmanh thlennawnnak atuah lo caah asi i, Vaccine konghe pehtlaiin Biden Team hna cu telh an si lo caah asi.\nUS thimnak cu theihcio bangin atuhi thil akal cuahmah lio asi i, ahodah teinak taktak a hmu lai timi officials tein thanhnak an tuah tik lawngah afiang te lai. Akarlak ah thawngpang thar tete hi a chuak lengmang i, Donald Trump dirhmun zong atthatuk atimi tampi an um ve. Thenkhat nih cun Biden nih atei ko lai tiah minung tampi nih an langhter.\nUSA Election Thawngpang Thar Na Ruat Bal Ve Maw\nTRUMP CAAH THAWNGPANG TTHATUK, BIDEN CAAH THAWNGPANG CHIA TAKTAK


Ralkap lei a thi mi an tam bak ko. NUG nih thawngthanhnak a tuah mi\nadmin August 10, 2021 Leave a Comment on Ralkap lei a thi mi an tam bak ko. NUG nih thawngthanhnak a tuah mi\nThawngpang Tha! Leh Thawngpang Chia! July thla thlakhat chung lawngah ralhrang lei minung 750 hrawnghrang an thi, tiin NUG nih thawngthanh! Ralhrang lei minung 743 an thi i 369 nih hliam an tuar.\nMipi leikap in minung 199 kan thi i minung 47 nih hliam an tuar. Yangon ram then chungah hin bomb buahnak hi a tam bik a si i voi(18) hrawng a puak. Sagaing ram then ahcun ralhrangpawl tukdohnak hi a tam bik voi (36) hrawnghrang a si. Source: DVB TV News\nU Kyaw Moe Tun Thah Timhnak Kongah Ralhrang Lei Nih Lehnak An Tuah cang: Myanmar-UN (NUG) palai a simi U Kyaw Moe Tun thah timhnak kongah ralhrangbu ramleng vuanci zung nih August 9, zaan 8:00 pm ah MRTV in lehnak an tuah. Lehnak an tuahmi cu “Hi kong hi US ramchung thil a si caah an ram phunglam ningin tein biakhiahnak le dantatnak an tuah ding a si ko. Myanmar he zeihmanh pehtlaihnak a ngei lo” tiin a ti\nHihi U Kyaw Moe Tun thah timhnak kongah ralhrang lei nih lehnak an tuah mi a voikhatnak a si. Mi tampi nih cun hi kongah a thli in ralhrang an i tel hrimhrim lai tiah an zumh. Cu ruangah atu abantuk “kanmah he pehtlainak a ngei lo” tiah an thanhnak hi a si tiin thawng an thanh..Cu lawng si loin U Kyaw Moe Tun cu UN ah Myanmar palai sinak in phuah a si cang nak kong a chim.\nU Kyaw Moe Tun thah timhnak hi vawleicung hmunkip ah a ummi Myanmar ralhrangbu a dohtu hna thihphaihnak le hrocernak pakhat a si i US Cozah cu U Kyaw Moe Tun lei ah kan dir ko tiah UN ah US palai a simi Linda Thomas-Greenfield nih a thanh cang.\nU Kyaw Moe Tun thah a timtu Myanmar mi pahnih Phyo Hein Htut le Ye Hein Zaw cu tlaih an si cang. Zeitikah dah an bia ceih a si lai ti cu cozah nawlngei hna nih thanhnak an ngei rih lo.\nCDF Mindat thil tuah ning hi uar a um ngai, Pasal thil tuah ning bak si →\n← Good News- Y Kyaw Moe Tun kongah Thailand zong nih thawngthanhnak a vun tuah ve cang


Jehovah Ta Kan Si | Vennak Innsang\n“An Pathian ah BAWIPA a simi miphun cu lunglawmmi miphun an si, BAWIPA nih a mi ah a thimmi hna cu lunglawmmi an si.”—SALM 33:12.\nHLA: 31, 48\nJehovah sinah kan i pumpe i tipil kan in tikah zeidah kan langhtermi a si?\nJehovah lawng kan biak ti kha midang nih zeicah an hngalh awk a si?\nUnau cungah khualdawtnak, siannak, ngaihthiamnak le nemnak kha zeicah kan langhter awk a si?\n1. Zeizong vialte hi Jehovah ta a si tiah zeicah kan chim khawh? (A hramthawknak hmanthlak zoh.)\nZEIZONG vialte hi Jehovah ta an si. “Van hna le vawlei le a chungah a ummi thil vialte hi, BAWIPA na Pathian ta an si dih.” (Deut. 10:14; Biat. 4:11) Minung cu Jehovah nih a kan sermi kan si caah amah ta kan si. (Salm 100:3) Asinain mi vialte lak in Pathian nih cheukhat kha a hleikhunmi lam in amah ta si awkah a thim hna.\n2. Baibal chim ningin ahote dah a hleikhunmi lam in Jehovah ta an si?\n2 Tahchunhnak ah, Salm 135 nih zumhfek tein Jehovah a biami hlanlio Israel mi hna cu Jehovah nih ‘amah mi si awkah aa thim hna’ tiah a ti. (Salm 135:4) Israel mi a si lomi cheukhat zong Jehovah mi an hung si ve lai tiah Hosea nih a chimchung. (Hos. 2:23) Jehovah nih vancung ah Khrih he uktu ṭuan dingin Israel mi a si lomi a thim hna tikah mah chimchungbia cu a tling. (Lam. 10:45; Rom 9:23- 26) Thiang thlarau in chiti thuh a simi hna cu “miphun thiang” tiah auh an si. Annih cu Jehovah “miphun hrimhrim” an si. (1 Pet. 2:9, 10) Vawlei ah zungzal nun ding ruahchannak a ngeimi, tuchan i zumhfekmi Khrihfa hna tah zeitin? Jehovah nih annih zong kha “ka mi” le “ka thimmi” tiah a auh ve hna.—Isa. 65:22, NW.\n3. (a) Tuchan ah ahote dah Jehovah he a hleikhunmi pehtlaihnak a ngei? (b) Hi capar ah zei kong dah kan i ruah hna lai?\n3 Tuchan ah vancung ruahchannak a ngeimi “tuurun hmete” le vawlei ruahchannak a ngeimi “tuu dang” cu “tuurun runkhat” in hmunkhat ah Jehovah an biaṭi. (Luka 12:32; Johan 10:16) Jehovah he a hleikhunmi pehtlaihnak kan ngeih caah kan i lawmhnak langhter kan duh. Mah tinvo sung ruangah Jehovah cung kan i lawmhnak zeitindah kan langhter khawh ti kha hi capar ah kan i ruah hna lai.\nJehovah Sinah Kan I Pumpe\n4. Jehovah he a ṭhami pehtlaihnak kan ngeih caah kan i lawmhnak zeitindah kan langhter khawh, mah kha Jesuh nih zeitindah a rak tuah?\n4 Jehovah sinah kan i pumpe i tipil kan in tikah Jehovah cung kan i lawmhnak kan langhtermi a si. Cun Jehovah ta kan si i a nawlngaih kan duh ti kha mi vialte nih an hmuh khawh. (Heb. 12:9) Jesuh zong nih tipil a in lioah mah kha a rak langhter ve. Jesuh cu aa pumpe cangmi miphun a si ko nain amah pumpak theng tein Jehovah sinah aa pumpe. “Ka Pathian, zeitluk in dah na duhnak tuah cu ka duh” tiah a ti.—Salm 40:7, 8.\n5, 6. (a) Jesuh tipil a in tikah Jehovah nih zeitindah a ti? (b) Kan i pumpeknak he aa tlaiin Jehovah hmuhning hngalh awkah zei tahchunhnak nih dah a kan bawmh khawh?\n5 Jesuh tipil a in tikah Jehovah zeitindah a um? Baibal nih hitin a ti: “Tipilnak a in dih cangka cun Jesuh cu ti chung cun a chuak. Van kha aa hung i Pathian Thlarau cu ṭhuro bantukin a rung zuan i a cung i aa fut kha a hmuh. Cun vancung in aw pakhat a rung thang i, ‘Amah hi ka dawtmi ka Fapa a si, Amah cungah hin ka lung a tling,’ tiah a ti.” (Matt. 3:16, 17) Jesuh cu Pathian ta a si ciami a si. Asinain Jesuh nih a nunnak kha Pathian rianṭuannak ca lawngah hman a duh ti kha Jehovah nih a hmuh tikah aa lawm tuk. Kannih zong Jehovah sin kan i pumpek tikah Jehovah cu aa lawm tuk i thluachuah a kan pek lai.—Salm 149:4.\n6 Zeizong vialte cu Jehovah ta an si dih ko. A caah zeidah kan pek khawh? Aa dawh tukmi pangpar dum a ngeimi pa pakhat kha na mitthlam ah cuanter hmanh. Nikhat cu a fanute nih a dum chung i pangpar pakhat kha a ṭawh i a pek. Mah pangpar cu amah ta a si ko nain mah laksawng cungah aa lawm tuk. A fanute nih a dawt ti kha mah nih a langhter. A fanu nih a pekmi mah pangpar cu a dum chung i a ummi a dang pangpar pawl nakin a caah a sunglawi deuh. Cu bantukin Jehovah sinah lungtho tein kan i pumpek tikah Jehovah cu aa lawm tuk.—Ex. 34:14\n7. Jehovah nih lungtho tein a rian ṭuan a duhmi hna a hmuh hnaning hngalhthiam awkah Malakhi nih zeitindah a kan bawmh?\n7 Malakhi 3:16 rel. Jehovah sinah i pumpek le tipil in cu zeicah a biapit tuk? Kan i sem cangka in Sertu, Jehovah ta kan si ti cu a hmaan ko. Asinain Jehovah kha kan Uktu in kan cohlan i a sin kan i pumpek tikah zeitluk in dah aa nuamh lai khi ruathmanh. (Ptb. 23:15) Jehovah nih lungtho tein amah biak a duhmi kha a hngalh hna i “a hmaika i cazin” chungah an min a ṭial hna.\n8, 9. Jehovah nih a “cazin” chungah a min a khumhmi hna sinin zeidah aa ruahchan?\n8 Jehovah “cazin” chungah kan min umter zungzal kan duh ahcun kan tuah dingmi thil pakhat a um. Malakhi nih Jehovah ṭih le a min kong ruah a hau tiah a ti. Mi pakhatkhat asiloah thil pakhatkhat kha kan biak ahcun Jehovah cazin chungin kan min hloh a si lai.—Ex. 32:33; Salm 69:28.\nKan nunchung Jehovah nawl kan ngaih kha kan tuahsernak in kan langhter a hau\n9 Cucaah Jehovah duhnak tuah awkah bia i kam in tipil in lawngin a za lo. Mah cu voikhat lawng tuahmi a si ko nain Jehovah biaknak cu kan nunchung dihlak caah a si. Kan nunchung nifatin Jehovah nawl kan ngaih kha tuahsernak in kan langhter a hau.—1 Pet. 4:1, 2.\nVawlei Duhnak Kha Kan Hlawt\n10. Jehovah rian a ṭuanmi le a ṭuan lomi kha zeitindah thleidan khawh an si?\n10 Kain, Solomon le Israel mi hna nih Jehovah kan biak an ti nain a cungah zumhfek tein an um lo ti kha a hmasa capar in kan hngalh cang. An kong nih Jehovah kan biak ti chimnak men lawngin a za lo ti kha a kan cawnpiak. Thil ṭhalo kha huat in thil ṭha kha duh a hau. (Rom 12:9) Jehovah nih hitin a ti: “Miṭha kha miṭhalo sinin nan thleidan khawh ṭhan hna lai i Pathian rian a ṭuanmi kha a ṭuan lomi sinin nan thleidan khawh ṭhan hna lai.”—Mal. 3:18.\n11. Jehovah lawng kan biak ti kha mi vialte nih zeicah fawi tein an hngalh awk a si?\n11 Jehovah nih a miphun ah i tel dingin a kan thim caah kan i lawm tuk. Jehovah leiah a ṭangmi kan si kha mi vialte nih fawi tein an hmuh awk a si. (Matt. 5:16; 1 Tim. 4:15) Hitin i hal: ‘Jehovah cungah zumhfek tein ka um kha midang nih an hmu maw? Jehovah Tehte pakhat ka si ti kha mi sinah uangthlar ngaiin ka chim maw?’ Jehovah ta ka si ti kha mi sin chim awkah kan ning a zah ahcun Jehovah zeitluk in dah a ngaih a chiat lai ti khi ruat.—Salm 119:46; Marka 8:38 rel.\nNa nunning nih Jehovah Tehte na si kha fiang tein a langhter maw? (Catlangbu 12, 13 zoh)\n12, 13. Unau cheukhat cu Jehovah Tehte an si kha midang nih zeicah an thleidan khawh hna lo?\n12 Ngaihchiat awk ngai a simi cu Jehovah Tehte cheukhat hmanh nih “hi vawlei thlarau” nawl an cawng. Cucaah Jehovah a bia lomi hna he an i dang theng lo. (1 Kor. 2:12) “Hi vawlei thlarau” nih mi pawl kha anmah pumpak duhnak tuah awkah a forh hna. (Efe. 2:3) Tahchunhnak ah, hruk-aihnak kong he aa tlaiin ruahnak cheuhnak kan hmu ko nain cheukhat nih cun zoh aa dawh lomi thil an i hruk men lai. Khrihfa hawikomhnak hmanhah aa tet tukmi le ṭha tein a khup dih lomi thil hna kha an i hruk. Asiloah an sam kha a hleihluat tukin an ṭamh. (1 Tim. 2:9, 10) Cucaah Jehovah Tehte an si le si lo kha mi nih hngalh awkah an i harh men lai.—Jeim 4:4.\n13 Jehovah Tehte cheukhat cu vawlei he an i dan theng lonak a dang a ruang a um rih. Tahchunhnak ah, party ah an laamning le an tuahserning cu Khrihfa nih cohlan awkah aa tlak lo. Cheukhat cu Internet ah vawlei ruahnak a langhtermi an hmanthlak hna kha an taar i ca an ṭial. Sualnak ngan nan tuah tiin Khrihfabu in chimhhrinh cu an si men lai lo. Asinain an tuahsernak cu vawlei he i thleidan awkah aa zuammi unau pawl caah a ṭha lomi huham a ngei kho.—1 Peter 2:11, 12 rel.\nJehovah leiah fiang tein a ṭang lomi hna nih in iap hna hlah seh\n14. Jehovah he kan i pehtlaihnak kilven awkah zeidah kan tuah a herh?\n14 Vawleicung ah a ummi thil vialte cu “pumsa duhnak te hna, mi nih zoh an duhmi thil hna, mi nih porhlawtnak ah an hmanmi thil” hna kha biapi ah chiah dingin ser an si. (1 Johan 2:16) Jehovah ta kan si caah kan i dang tuk. ‘Pathian zeirel loin umnak le hi vawleicung pumsa duhnak kha kan hlawt’ i “hi vawleicung ah hin mahle mah aa uk khomi si awk le ding tein nun le Pathian ṭihzah” in kan nung. (Titas 2:12) Kan biachim, kan ei, kan din, kan thilhruk-aih le kan rian hna tel in kan nunning kip ah Jehovah ta kan si kha kan langhter awk a si.—1 Korin 10:31, 32 rel.\n‘Pakhat le Pakhat Lungtak in Kan i Daw’\n15. Unau pawl kha nemnak le dawtnak in zeicah kan pehtlaih hna awk a si?\n15 Unau pawl kan pehtlaih hna ningin Jehovah hawi si kan sunsaknak kha kan langhter. Kanmah bantukin annih zong Jehovah ta an si. Mah kha kan i cinken ahcun dawtnak le nemnak he kan pehtlaih zungzal hna lai. (1 Thes. 5:15) Mah cu zeitluk in dah a biapit? Jesuh nih a zultu pawl kha hitin a ti hna: “Pakhat le pakhat nan zawn nan i ruah ahcun mi vialte nih, hi hna hi amah a zultu kha an si, tiah an in hngalh hna lai.”—Johan 13:35.\n16. A miphun pawl cung i Jehovah dawtnak he aa tlaiin Moses Nawlbia in zeidah kan hngalh?\n16 Moses Nawlbia nih unau pawl zeitindah pehtlaih awk a si ti hngalhthiam awkah a kan bawmh khawh. Jehovah biakinn ah biaknak caah an hmanmi umkheng pawl a um. Levi mi nih mah umkheng pawl kha zeitindah an zohkhenh lai ti kha Nawlbia nih fiang tein a chimh hna. Mah lamhruainak a zul lomi cu thah an si lai. (Nam. 1:50, 51) Jehovah nih biaknak caah hmanmi mah thilri pawl zeitindah tawnghtham ding ti hmanh biapi ah a chiah ahcun zumhfek tein amah a biami hna zeitindah pehtlaih ding ti cu biapi ah a chiah chinchin lai. A caah zeitluk in dah kan sunlawi ti kha hitin a kan hngalhter: “Nanmah aan tawngtu hna cu keimah ka mit falai a tawngmi an si.”—Zek. 2:8, NW.\nKhualdawtnak, siannak, ngaihthiamnak le nemnak kan langhtermi kha Jehovah nih a hmuh\n17. Jehovah nih zeidah ‘a theih i a ngaih’?\n17 A miphun nih pakhat le pakhat zeitindah an i pehtlaih ti kha Jehovah nih “an bia a theihpiak hna i a ngaihpiak hna” tiah Malakhi nih a ti. (Mal. 3: 16) Jehovah nih “amah ta a simi cu a hngalh ko hna.” (2 Tim. 2:19) Jehovah nih kan chimmi le kan tuahsernak vialte kha a hngalh dih. (Heb. 4:13) Unau cungah dawtnak kan langhter lo tikah Jehovah nih a hmuh. Khualdawtnak, siannak, ngaihthiamnak le nemnak kan langhtermi zong Jehovah nih a hmuh ti kha kan hngalh khawh.—Heb. 13:16; 1 Pet. 4:8, 9.\n‘Jehovah nih a Mi cu a Hlaw hna Lo’\n18. Jehovah nih a miphun si dingin a kan thim caah kan i lawmhnak kha zeitindah kan langhter khawh?\n18 Jehovah miphun in a ta kan si caah kan i lawmhnak kha langhter kan duh. Jehovah sin kan i pumpek tikah kan tuah khawhmi lakah a ṭha bikmi kan tuah ti kha kan hngalh. “Hrokhrolnak le ṭhatlonak in a khatmi chan ah” kan nung ko nain “sualnak ngei lo le a thiangmi” kan si kho i hi vawlei ah ceunak kan ceuter khawh. (Fil. 2:15) Cucaah Jehovah nih a huatmi thil vialte kha hrial awkah bia kan khiah. (Jeim 4:7) Unau pawl cu Jehovah ta an si ve caah kan dawt hna i kan upat hna.—Rom 12:10.\n19. Jehovah nih amah ta a simi hna kha zeitindah laksawng a pek hna?\n19 “BAWIPA nih a mi cu a hlaw hna lai lo” tiah Baibal nih bia a kan kamh. (Salm 94:14) Mah cu aamah khan a si. Zeithil kan ton hmanhah Jehovah cu kan sinah a um lai. Kan thih hmanhah a kan philh lai lo. (Rom 8:38, 39) “Kan nun ahcun Bawipa caah kan nung i kan thih ahcun Bawipa caah kan thi. Cucaah kan nun ah siseh, kan thih ah siseh, Bawipa ta kan si.” (Rom 14:8) Jehovah nih zumhfek tein a thimi a hawile pawl a thawhter ṭhan hna lai caan kha kan i ngaih tuk. (Matt. 22:32) Cun atu hmanhah kan Pa sinin a ṭha tukmi laksawng tampi kan hmu. Baibal nih hitin a ti: “An Pathian ah BAWIPA a simi miphun cu lunglawmmi miphun an si, BAWIPA nih a mi ah a thimmi hna cu lunglawmmi an si.”—Salm 33:12.\nJehovah ta kan si: Jehovah nih nunnak a kan pek caah kan i sem cangka in Jehovah ta kan si. Asinain a sinah kan i pumpe, tipil kan ing i a rian kan ṭuan tikah a hleikhunmi lam in Jehovah ta kan si


Mipi Vengtu Ralkap Nih Ralhrang 20 An Thah Hna\nMain Editor November 4, 2021 Leave a Comment on Mipi Vengtu Ralkap Nih Ralhrang 20 An Thah Hna\nShan ramkulh le Kaya ramkulh ramri Phekhung (ဖယ်ခုံ) peng Khawngih(ခေါင်းအိ) khua le Satdaw(စက်တော်) khua pawng hrawngah nihin November 4, ah ralhrang phu le mipi vengtu ralkap kar kahdohnak a chuah caah ralhrang phu lei in a tlawmbik minung 20 hrawng cu an thi tiah Loikaw-PDF nih a langhter.\nKahdohnak chung ah aa telmi, mipi vengtu ralkap phukomh hna cu Loikaw-PDF, Phekhung-PDF, KA, Demawhsu-PDF, Mubae-PDF,(အလယ်ပိုင်းတိုင်း- PDF), KGZ le KNDF phu hna an si. Cu kahdohnak ah (အလယ်ပိုင်းတိုင်း -PDF) in minung pakhat nih hliamhma a tuar tiah Loikaw-PDF nih an langhter. Ralhrang phu lei nih hriamngan faktuk in an hman leng ah khuachung mipi inn meikhangh in an hrawh, thilri an hrawh leng ah an fir, facang cinnak hmun hna cu pehtlai in an hrawh tiah Loikaw-PDF nih cathanh chuahmi ah an langhter. Credit; Khit Thit Media\nKawl Ralhrang Le KIA Karah Kahdoh Nak Fak Taktak In Achuak, November 4, 2021 Kachinram kulh Engian peng I Tanbawngyan khua pawng ah Kawl ralhrang hna le KIA karlak ah zanlei sml. 4hrawng in kahdohnak fak tatak in achuak tiah thawng theih asi. Chinram lei ah biatak tein ralhrang hna an thazaang an rak chap hnu in KIA hmun hna lei hi kahdohnak fakpi achuah thawngpang arak dai deuh ngai. A si nain lampi ah bomb puah le Nam (ambush) tuah tibantuk hi cu thawngpang aum pah lengmang. Ralhrang lei minung thazaang 170 hrawng asi mi hna cu KIA nih an kham hna I cu caah cun atu bantuk in kahdoh nak fah achuah hi asi.\nIMF Nih Covid Ca Bawmhnak Pekmi US Dollar Nuai 370 Renglo Cu Ralhrangbu Kut Ah A Tlau, Ralhrangbu nih nawlngeihnak an lak lai hrawngah International Monetary Fund (IMF) nih Myanmar ram covid-19 khamnak caah tiin bawmhnak a pekmi US Dollar nuai 372 (372 million) cu ralhrangbu kut ah a tlau tiah IMF nih Nov 3, ahkhan an thanh. IMF chimnak nawlngeitu nih Hi tangka hna hi Myanmar ah kan kuatnak thla 8 a rau cang nain ralhrangbu nih covid khamnak ca le harnak a tongmi hna bawmhnak caah an hman le hman lo zong kan thei lo” tiah thawngfianternak ah a chim. Cu lawng si loin ralhrangbu cu Suh Kyi hruaimi NLD cozah bantukin tangka hmannak kongah an felfai lo tiah a chim fawn.\nIMF bawmhnak hi June 2020 ah Myanmar cozah sinah a phan. IMF le Myanmar cozah karlak ah hnatlaknak an ngeihmi cu hi bawmhnak tangka hmangin tuanmi, MMK (Myanmar tangka) in nuai 10 leng rian paoh cu IMF theihter ding, cun Myanmar cozah cazin chek zung (စာရင်းစစ်ချုပ်ရုံး) nih covid he pehtlai in thla 3 voikhat IMF sinah theihternak tuah ding le cathanh chuah ding ti hna an si. Kum 2020 chungah IMF nih Myanmar bawmhnak a pekmi dihlak cu US Dollar nuai 728 a si i hi bawmhnak hi vawleicung ramkip i tangka lut a tlawmmi le ngandamnak a chambaumi chungkhar hna sinah IMF nih bawmhnak pek dingin a khiahmi chungin Myanmar zong an pek vemi a si.\nAsinain ralhrangbu nih IMF bawmhnak kong he pehtlai in atu tiang zeibantuk theihter hmanh an tuah lo. NLD cozah nih khan Jan 29,2021 ah theihternak an rak tuah i cucu a hnu bik a si. NLD theihternak ca ah cun IMF bawmhnak tangka hmangin kut-hruk, hmur-huh le sii kan cawk tiah an langhter. Ralhrangbu sinah cun IMF nih bawmhnak kan pe ti lai lo tiah IMF chimnak nawlngeitu tu nih thawnglatu hna sinah a chim.\nKawl Ralhrang Le KIA Karah Kahdoh Nak Fak Taktak In Achuak →\n← Hmandaw Khua Ah Inn Tam Ngai An Baoh, Thilri An Fir, Tangka Zong An Chuh Hna


Kalay Peng Ah Uico Ralkap Pawl Nih Nau Pawi Lio Mi Nu Pakhat Meithal In An Kah – Chuncha News\nApril 8, 2021 Chuncha Comments 0 Comment\nVaupi 8,2021 Tualchung Thawng Nek Nawi. Ni hin zanlei ah Kalaymyo Tawngphila ah nau pawi pakhat ral lo kap nih meithal in an kah,thinphan thlalau tuk cu a si lo. Ni hin ni tiangah Kalaymyo ah ram caah a nunnak a pe mi minung 29 an si cang.\nMatupi ah nawl ngaihnak la ral lo kap nih mino(10) tluk tlawm lo cu Vaupi 7 le vaupi 8 ah an tlaih hna. Hakha khuathar le Matupi peng ah ral lo kap nih PSI le Tata salawng cu an hlongh piak hna.\nZahan ah ral lo kap nih Pastor Cung Lian Thawng cu an tlaih i a zanlei ah an thlah than,a zan li la ah hringtu a pa cu Cinkhua ah ral lo kap nih an va tlaih i tuzan lei ah an thlah than.\nRelchap: Indonesia Ah Thlichia Ruangah 180 Nunnak A Liam:Bawmhchanh tu thil phur mi Indonesia ralkap tilawng pahnih cu rampi nih a tonmi Saikalung thlichia ruangah April 8 ah a phan tiah theih a si. Mah thlichia ruangah inn pa a simi Timaw ram ah ah a nunnak a liammi 180 hrawng an si tiah theih a si.\nThlihran a fah caah inn rawk an tam tiah theih a si. Kum tin te ni khua caan ruangah a rawkmi thil a tam bik mi cu Saikalung thlichia hi a si,ruah zong fak ngai in a surtawn,minung umnak le thingkung ram kung hna zong a rawk theo. Hmun tam deuh ahcun mei a mit i minung hna cu hmun himnak ah an i thil theoZarhpini ah a rak lutmi thlichia ruangah tlang pakhat nih tlangtang i a ummi khia hna le lam hna le khuami inn le lo tam pi a hrawh tiah theih a si. CAN\nAdang: U Kyaw Swar Min cu 2021 march (9) ah ramleng pehtlaihnak zungin kan auh cang mi a si tiin 2021 April (7) ah Kawlram Embassy in British Foreign Ministry sinah ca an kuat. Mah caa ahcun Kawlram palai thar Dr. Chit Win min thut mi a sii, 2021 April ni (7) zan lei suimilam (5) ah Dr. Chit Win cu Palai rian vialte pek a si cang tih a si.\nMah kong he pehtlaihin UK Foreign Secretary Dominic Raab nih zahan London ah ralkapbu thil tuah ning cu kan duh lo ngai. U Kyaw Swar Min hmalak hnga dingah thazaang ka pek i, Kawlram ah Democracy nunphung a um than zawkzawk khawh nak dingah kan nawrh rih lai tiah amah twitter page ah a tial.\nU Kyaw Swar Min hi CDM atuah mi cu a silo nain, Daw Aung Suu Kyi le President U Win Myint hna thlah tthan dingin Ralkapbu Council sinah nawlnak ca a rak pek bal cang.


Breaking News:Hakha Mission tangka an fir piak hna. – Lai Lungrawn Post\nBreaking News:Hakha Mission tangka an fir piak hna.\nApril 19, 2021 April 19, 2021 admin Theihtlei\nHakha khua EAG Khrihfabu nih Mission rianttuannak ca ah an kholhmi thawhlawm kuang cu April 16 zaanttim ah mifir nih an bauhpiak hna, tiah thawng kan theih.Khrihfabu nih an fim rih lomi Mission thawhlawm kuang chung i tangka tlawmpal zong azapi in mifir nih an lak, tiah Khrihfabu pastor pakhat nih a chim.Mission thawhlawm kuang a bauh i tangka a latu ahote an si timi an theih hna lo.\nCNF/CNA lawng hi:Kawl ralkap dohtar ding an silo’Mipi nangmah le keimah kan rian a si.\nBreaking News:Kawl ralkap nih mino’18 an tlei hna ram caah training kai mi.


Nizan Ah Vawleicung Minthang “Maradona” A Thi Timi Thawng A Len Bakin Mah Biaelnak A Chuak Colh – Chin World News Evening\nNovember 26, 2020 Salai Van Sport\nNizan ah vawleicung bawlung chuih thiam bik timi minthang Maradona “Argentina” nih lung zawtnak in mual a kan liamtak timi tawngpang a vun than bakin a theitu le amah fans hna cu ngaihchia ngaingai in um cio a si. Vawleicung minthang tampi nih an lungtthat lonak le an sian lonak kong cu an langhter cio.\nHi kong he pehtlaiin Nizanah Maradona a thi timi vawleipi nih a theih rual rual in biaelnak pakhat a chuak colh. “Mah cu football fans karlah biaelnak a hun chuah colh hi si. Mah hna chungah adodah a thiambik”? Timi a chuak colh. Nangtah hodah a thiambik na ti ve?\nRelchih: US Thimnak kongah Joe Biden a cak tiah timi hi zumh awk attha rih lomi thil a si. Tulio US thimnak konghe pehtlaiin Media kip nih an langhtermi Joe Biden nih teinak a hmuh timi hi zumh awk attha lo taktak mi thil asi. Lih thawngpang hna nih Trump zong nih dirhmun akianh cang tiah thawngzamhnak kip nih an langhter pin ah Trump zong nih White House a chuahtak lai tiah a phunphun in an chim.\nTihi, zumtu vialte hna nih cun kan theih awk a si i, kan Bawipa Pathian nih hin a bawi tthutden in khua akhaang peng ko i, cu bia cu zumtu hna nih kan i hngahhlang tuk mi Jesuh Khrih taksa, a khrihfabu le ami hna cu thla kan campeng ko. Kan hnu lei in Pharoh ralkap rual hna nih a kan dawi i, kan hmai lei ah Rilipi nih akan kham. Sihmanhsehlaw Donald Trump le America mipi caah Pathian rianttuannak hi kan cuanh lio asi.\nDaitein um uh, Pathian ka si tihi thei uh tiah akan ti, Khrihfa kan sinak bangin thawngzamhnak kip zumh colh loin siseh thlacam daithlan hlah uh tihi cah kan duh fawn hna. Thlacam nun akan petu le ruahchannak tampi akan ruahtertu nih hin kan mit hmuh ah zeithil dah a tuah lai tihi hngak ko hna usih. Credit: PC Biaksiam


APOI TUK EE, CHUNCUNG KHUA INN KANGHNAK AH MINUNG PAKHAT A NUNNAK ALIAM – The Chinlung Post\nApoituk hringhran ko ee, Laitlang Hakha peng Chuncung ah inn men kanghnak a chuak. Chin ramkulh Hakha peng Chuncung khua ah nihin tuni September 11, 2020 zan suimilam 9:00PM hrawng ah khan inn kanghnak mei a chuak tiah thawngpang theih a si. Hi kanghnak konghe pehtlaiin atanglei bangin a si.\nHakha peng Chuncung khua ah Inn a kangmi hi Pu Lian Hram inn a si i dot hnih a si. Cung dot he tang dot in mi nih an hlan mi a si. Cung dot a hlang tu Pu Hup Tu cu mei kanghnak in a nunnak a liam tiah khuami hna nih an chim. Hakha lei inn meithat a ra nain meithat Motor a phak ahcun khuami nih inn kang mei cu an rak hmih khawh dih cang.\nNgeihchiatnak a chuahpin ah apoituk mi thil cu Inn chung thilri zeihmanh chuah manh in inn cu a kang dih tiah an chim chih. Zei ruang ah dah inn a kangh i zeitindah mei kanghning ai thok ning a si timi theih khawh a si rih lo. Ngaihchiatnak le harnak a tongmi Bawipa nih an ngaihchiatnak hnem ko hna seh.


THANTLANG SIBAWI NIH NGEIH AKAN HAL LO CUN TAZA KA CUAI HRIMHRIM LAI – The Chinlung Post\nTHANTLANG SIBAWI NIH NGEIH AKAN HAL LO CUN TAZA KA CUAI HRIMHRIM LAI\nThantlang sii-inn quarantine a chuah thaizing ah a thimi Pi Biak Sung cu siibawipi Dr. Tun Pwar nih a thlop duh lo tiin chungkhar an lung a fak. Thantlang sii-inn ah i thlop dingin Mizoram Thekte khua in an ratpi mi Pi Biak Sung, kum 70 cu quarantine a luhnak in a chuah a thaizing December 15 chun ah a thi.\nI, quarantine a um lio ah siibawipi Dr. Tun Pwar nih a thlop duh lo tiin chungkhar an lung a fak.Hi kongah Pi Biak Sung i chungkhat Thantlang um Pi Khual Dim nih “Kan Pi hi a lung le a kal le a thluak lei dam lo in a zual ngai. Mizoram COVID rai ruang ah Aizawl lei ah kalpi awk a that lo ca ah Thantlang sii-inn ah an van ratpi. Lampi zong ah keimah nih ka va don i thi in a luak.\nRamdang mi an si ti in quarantine ah chiah a si. Cutluk i mizaw a si ko mi cu quarantine ni hleili a um chung ah siibawipi Dr. Tun Pwar nih a thlop duh lo, i a zoh lo. Cucaah a chuah thaizing ah Dr. Hmuh Thang sin ah kan kalpi i thlop manh lo in a kan liamtak. Dr. Tun Pwar nih hin kan pi quarantine a um lio ah hin a thlop awk a si. A thlop duh lo mi cung ah kan lung a faktuk, ngaihthiam a kan hal lo ahcun aa tlak ning in taza ka cuai lai,” tiah The Hakha Times ah a chim.\nPi Khual Dim nih a chim ning ah cun, Quarantine a luhka ah a thi le a zun an check mi lawng a si. Sibawipi Dr. Tun Pwar nih a zoh lo. Quarantine a chuah lai zan thum chung lebang cu a it kho lo. Lian Lian pa sin kan phanh pi a thih ah Lian Lian pa zong nih ‘A thi baan in pei nan van ratpi cu’ a ka ti,” tiah a chimchap.\nChungkhar lei in Pi Khual Dim nih “Ramdang in mizaw zual lampi hmanh ah thi in a luak mi kha ni 14 chung quarantine ah thlopbul lo in an chiah i quarantine chuah a za ti in an chuah mi hi cu, kan lung a faktuk. Dr. Tun Pwar hi kanmah chung lawng si lo in Lai miphun an kan neek hrimhrim bia a si.\nA rian cung ah a mawh bak. Ngaihthiam a kan hal lo ahcun taza ka cuai hrimhrim lai,” tiah The Hakha Times ah a chim. Pi Biak Sung ruak hi Mizoram an khua Thekte ah an tlunpi i December 15 zan ah Zaangtlang khua in Tio tan in an khua leiah Zaangtlang khuami nih an kalpi. Credit: The Hakha Times\nPI BIAK SUNG THIHNAK KONGAH THANTLANG SIBAWI DR TUN PWAR CUNGAH CHUNGKHAR AN LUNGFAK


Aung La: Brandon Vera a ngan deuhmi hi a biapi si lo | THE CHIN EXPRESS\nAung La: Brandon Vera a ngan deuhmi hi a biapi si lo\nMiddleweight le Light Heavyweight champion 2 bak a simi Aung La N Sang nih amah nakin ngan deuhmi US chuak Filipin pa Brandon Vera phomh ding cu a ṭih naisai lo.\nOctober 13 ah Japan khualipi Tokyo ah a phomh ding pa hi amah nakin ngan deuh pinah a ṭhuatmi vialte round 1 ah cawl kho lo (KO) in a tei pengmi Heavyweight champion bak asi, nain kum 34 Kachin pa Aung La cu aa zum ngai ko.\nAung La nih, “kan i phomh lai kaa ngaih tuk hringhran. Ka thiamnak piahnak caanṭha tuk ka ngeih caah kaa ngaih tuk,” tiah a chim.\n“Anih cu Light Heavyweight ah i ṭhua ding cun a ngan deuh caah aa zaanter (der ter) deuh a hau lai cu mu. Keimah zong middleweight i ṭhua ding ahcun ka ngan deuh caah tlawmpal kaa zaanter deuh peng i light heavyweight ahcun ka khing hi a za bakte si i ṭhawnnak ding tu hi usa ka pe deuh.\n“Keimah nakin a ngan deuh caah atu hi Brandon Vera nakin a ngan deuhmi, a sang deuhmi le a rit deuhmi pawl he ka cinh cuahmah lio si.\n“I phomh zaan kan phak tik ahcun a ngan deuhmi le a thazaang ṭhawn deuhmi kongah phan awk um ti lai lo.\n“Liamcia kum 5 chungah Brandon Vera aa ṭhuatmi nakin liamcia kum 2 chungah keimah kaa ṭhuatmi a tam deuh. World champions voi 6 bak kai ṭhua i Japan bual zongah kaa phomh cang. Cucaah amah nakin keimah hi ka siarem deuhte lai tiah ka zumh.\n“Brandon Vera cu a mi thongh le chuih a pinh tuk pinah Greco-Roman paih zong a thiam taktakmi si caah tlaih in tengh, bual vampang ah tengh rialchih in phomh le kutke ṭhuat theng loin tlaih deuh in aa ka zuanh te khawh men tiah kaa tingring ngai ko.\n“Brandon Vera a ṭhawn tukmi le a mi thongh le chuih a pinh tukmi cu ho paoh nih an hngalh dih, nain kei cu mi lungṭhawng taktak ka si i thinlung in aa ṭhua pengmi ka si. Zei tik hmanh ah a sungkhan ka duh lo. A tuah khawhmi paoh in ka tuah seh, ka ṭhuat peng ve lai i ka tei beh ko lai.\n“Round 5 dih tiang kan i ṭhua lai ka zum lo. Puai caan a dih hlan ah KO lole TKO in a dih te lai ti ka zumh. Fak taktak in aa ka phomh khawh dah ti lo cun puai dongh tiang kan i phomh zongah a sung ko lai. Kei cu i phomh tikah thluak hman ka thiam, cun saupi kaa ṭhua kho.\n“Brandon Vera he kan i phomh ding hi MMA ka phomhmi vialte lakah a pical bik si lai,” tiah Aung La N Sang nih a chim.\nAung La nih a tei lai ti na zum maw? Na ruahnak comment ve.\nBrandon Vera: Aung La N Sang cu round 5 hlan ah ka tei lai\nCharhchan: One Championship


Ralzaam 3400 Umnak Kommune an Ngei Lo – Chin Community in Norway\nRalzaam 3400 Umnak Kommune an Ngei Lo\nOctober 21, 2012 ccn 0 Comments\nNorway cozah nih ralzaam dirhmun a peek cangmi hna minung 3400 cu umnak kommune an ngeih rih lo caah ralzaam pawl an chiah chungnak hna (Asyl Mottak) ah an um rih ko tiah IMDI website ah an ttial. Hi tluk ralzaam tam umnak kommune ngei loin an um hi kum 1990 hnuin a um bal lomi asi tiah an ttial chih.\nRalzaam pakhat dirhmun pom piak cang mi hna cu a tlang piin thla 6 le cheu chungah umnak kommune an hmuh piak tawn hna ti asi. IMDI nih kum 2012 chungah ralzaam 8600 hmunhma pe kho dingin kommune 312 sinah bawmhhalnak a tuah, sinain minung 5860 ca lawngah hmunhma hmuh piak an si rih ti asi. Hmaikum 2013 caah cun ralzaam 9000 hmunhma kan ser piak kho uh law tiah IMDI nih kommune pawl sinah thawngthanh le bawmhhalnak a tuah ti asi.\nKommune pakhat nih ralzaam ka laak ko lai a ti tikah cozah (State) nih bawmhnak a pek ve. Upa minung pakhat a mah tein a dir khawh tiang zohkhenhnak [sianginn kai holh cawnnak le ei le din] caah 651 000 Kr a pek hna. Hi zat phaisa hman dih hlanah mi cheu cu bawmh haumi dirhmun in an luat ko nain, a tlang piin Kommune nih upa pakhat kum 5 chung zohkhenhnak caah a hmanmi hi cozah nih a pekmi nak in a tam deuh i 738 000 Kr (kum 2011) a phan tiah tuak asi.\nPrevious Previous post: Midang Va Bawmh Cu Mahlemah i Bawmh a si\nNext Next post: Myanmar sett fra Kachin